| พิมพ์ เปิดเวอร์ชัน PDF ของวิธีใช้แบบออนไลน์

#### การกำหนดปฏิทินการเงินที่กำหนดเอง ผู้ดูแลระบบของบริษัทของคุณจะกำหนดปฏิทินการเงินใน Oracle CRM On Demand เพื่อให้สอดคล้องกับปีการเงินของบริษัทของคุณ ปฏิทินการเงินที่กำหนดเองจะแสดงในรายงาน แผนธุรกิจ วัตถุประสงค์ และโควต้าผู้ใช้ทั้งหมด หมายเหตุ: เพื่อกำหนดปฏิทินปีการเงินที่ปรับแต่ง บทบาทของคุณต้องมีสิทธิ์จัดการบริษัท ในการตั้งค่าปฏิทินปีการเงินที่ปรับแต่งของบริษัท คุณต้องดำเนินการดังต่อไปนี้: ติดต่อฝ่ายบริการลูกค้าเพื่อเปิดใช้ปฏิทินการเงินที่ปรับแต่งสำหรับบริษัทของคุณ กำหนดปฏิทินการเงินของบริษัทของคุณ ตรวจสอบว่าปฏิทินการเงินที่ปรับแต่งเปิดใช้งานภายในบริษัทของคุณ ข้อควรระวัง: หลังจากเปิดใช้ตัวเลือกปฏิทินการเงินที่กำหนดเองสำหรับบริษัทของคุณ คุณไม่สามารถปิดใช้งานตัวเลือกนี้ได้ เราขอแนะนำให้ผู้ดูแลระบบของบริษัทไม่เปิดใช้งานปฏิทินการเงินที่กำหนดเองหากไม่เข้าใจถึงคุณสมบัติของปฏิทินการเงินใน Oracle CRM On Demand เป็นอย่างดี ### ปฏิทินการเงินและการประมาณการที่กำหนดเอง เมื่อใช้ปฏิทินการเงินที่กำหนดเอง การกำหนดปฏิทินการเงินที่กำหนดเองของบริษัทของคุณจะถูกใช้ในการสร้างการประมาณการ ผู้ดูแลระบบของบริษัทของคุณจะต้องกำหนดเรคคอร์ดปฏิทินการเงินที่กำหนดเองก่อนเปิดใช้งานการประมาณการ เนื่องจากการประมาณการสามารถคาบเกี่ยวมากกว่าหนึ่งไตรมาสในช่วงเวลา การประมาณการจึงสามารถใช้ข้อมูลจากปีการเงินหลายๆ ปีได้ ดังนั้น เพื่อให้แน่ใจว่ามีข้อมูลเพียงพอสำหรับการสร้างชุดการประมาณการ จะต้องจัดทำปฏิทินการเงินที่กำหนดเองสำหรับแต่ละปีที่บริษัทของคุณต้องการสร้างการประมาณการ นอกจากนี้ ผู้ดูแลระบบของบริษัทของคุณจะต้องอัปเดตการกำหนดการประมาณการของคุณก่อนที่จะสามารถใช้การกำหนดปฏิทินการเงินที่กำหนดเองใหม่ในการประมาณการได้ หากการกำหนดการประมาณการไม่รีเฟรชก่อนวันที่ประมาณการถัดไป จะไม่มีการสร้างการประมาณการของคุณ สำหรับข้อมูลเพิ่มเติมเกี่ยวกับการอัปเดตกำหนดการการประมาณการ โปรดดูที่ การอัปเดตการกำหนดการประมาณการ ในการกำหนดปฏิทินการเงินที่ปรับแต่งได้ คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการจัดการบริษัท คลิกที่ลิงค์ การจัดการบริษัท ในส่วนการจัดการปฏิทินการเงิน ให้คลิกที่ลิงค์การกำหนดปฏิทินการเงิน ในเพจรายการปฏิทินการเงิน ให้คลิก ปฏิทินการเงินใหม่ จากเมนู ให้เลือกปีการเงินที่คุณต้องการ ชื่อปฏิทินการเงินจะแสดงขึ้นโดยอัตโนมัติในฟิลด์ชื่อ เช่น ปีการเงิน 2009 ค่านี้เป็นค่าอ่านอย่างเดียว หมายเหตุ: คุณสามารถระบุชื่อปฏิทินในขณะที่คุณกำหนดปฏิทินการเงินที่กำหนดเองได้ อย่างไรก็ตาม คุณไม่สามารถแก้ไขชื่อสำหรับปฏิทินการเงินที่กำหนดเองได้หลังจากทำการกำหนดไปแล้ว ป้อนข้อมูลต่อไปนี้: คำอธิบาย เพิ่มข้อมูลเพิ่มเติมเกี่ยวกับการกำหนดปีการเงินที่ปรับแต่ง ฟิลด์นี้จำกัดจำนวนตัวอักษรไว้ที่ 250 ตัวอักษร ไตรมาสการเงินที่ 1 คลิกที่ไอคอนปฏิทินเพื่อระบุวันที่เริ่มต้นสำหรับเดือนการเงินแต่ละเดือนในไตรมาสนี้ ไตรมาสการเงินที่ 2 คลิกที่ไอคอนปฏิทินเพื่อระบุวันที่เริ่มต้นสำหรับเดือนการเงินแต่ละเดือนในไตรมาสนี้ ไตรมาสการเงินที่ 3 คลิกที่ไอคอนปฏิทินเพื่อระบุวันที่เริ่มต้นสำหรับเดือนการเงินแต่ละเดือนในไตรมาสนี้ ไตรมาสการเงินที่ 4 คลิกที่ไอคอนปฏิทินเพื่อระบุวันที่เริ่มต้นสำหรับเดือนการเงินแต่ละเดือนในไตรมาสนี้ ข้อมูลเพิ่มเติม คลิกที่ไอคอนเพื่อระบุวันเริ่มต้นของปีการเงินปีหน้า หมายเหตุ: ปีการเงินต้องไม่นานเกินกว่า 99 สัปดาห์ หากคุณป้อนค่าสำหรับวันเริ่มต้นปีการเงินถัดไปนานเกินกว่า 99 สัปดาห์จากวันเริ่มต้นของปีการเงินปัจจุบัน ข้อความผิดพลาดจะปรากฏขึ้นเพื่อให้คุณแก้ไขค่าที่ถูกต้อง คลิก บันทึก หมายเหตุ: คุณต้องจัดทำปฏิทินการเงินตามลำดับ เช่น คุณต้องจัดทำปีการเงินสำหรับปี 2010 ก่อนจึงจะสามารถจัดทำปฏิทินการเงินสำหรับปี 2011 ได้ การกำหนดปฏิทินการเงินที่ปรับแต่งจะไม่แสดงในการวิเคราะห์จนกว่าจะรัน ETL (Extract - ดึงข้อมูล, Transform - แปลง, Load - โหลด) ในเวลากลางคืน ในการดูรายละเอียดปฏิทินการเงิน คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการจัดการบริษัท คลิกที่ลิงค์ การจัดการบริษัท ในส่วนการจัดการปฏิทินการเงิน ให้คลิกที่ลิงค์การกำหนดปฏิทินการเงิน ในเพจรายการปฏิทินการเงิน คลิกที่ชื่อปีปฏิทินที่คุณต้องการดูระยะเวลาของปีการเงิน เพจรายละเอียดปฏิทินการเงินแสดงเดือนการเงินแต่ละเดือนสำหรับปีที่เลือกและวันที่เริ่มต้นของปีการเงินถัดไป หมายเหตุ: หากคุณเปลี่ยนจากปฏิทินการเงินมาตรฐานไปเป็นปฏิทินการเงินที่กำหนดเอง เรคคอร์ดปีการเงินก่อนหน้าของคุณจะปรากฏเป็นแบบอ่านอย่างเดียวในเพจรายการปฏิทินการเงิน และเรคคอร์ดปีการเงินในอนาคตทั้งหมดที่ Oracle CRM On Demand สร้างขึ้นจะถูกลบ สำหรับข้อมูลเพิ่มเติมเกี่ยวกับปฏิทินการเงินมาตรฐาน โปรดดูที่ เกี่ยวกับปฏิทินการเงิน ในการแก้ไขปฏิทินการเงินของบริษัท คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการจัดการบริษัท คลิกที่ลิงค์ การจัดการบริษัท ในส่วนการจัดการปฏิทินการเงิน ให้คลิกที่ลิงค์การกำหนดปฏิทินการเงิน ในเพจรายการปฏิทินการเงิน ค้นหาปฏิทินการเงินที่คุณต้องการอัปเดตและคลิก แก้ไข ป้อนรายละเอียดใหม่สำหรับปฏิทินการเงิน และคลิกบันทึก การเปลี่ยนแปลงใดๆ กับการกำหนดปฏิทินการเงินที่ปรับแต่งจะไม่แสดงในการวิเคราะห์จนกว่าจะรัน ETL (Extract - ดึงข้อมูล, Transform - แปลง, Load - โหลด) ในเวลากลางคืน หมายเหตุ: หากคุณกำหนดปฏิทินการเงินที่ปรับแต่ง คุณสามารถเปลี่ยนแปลงได้โดยแก้ไขการกำหนดปฏิทินที่มีอยู่ อย่างไรก็ตาม ปฏิทินการเงินก่อนปีการเงินปัจจุบันจะเป็นอ่านอย่างเดียว คุณไม่สามารถลบปฏิทินการเงินที่ปรับแต่งได้

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.