| พิมพ์ เปิดเวอร์ชัน PDF ของวิธีใช้แบบออนไลน์

### การอัปเดตกลุ่มเรคคอร์ด ประเภทเรคคอร์ดระดับบนสุดหลายประเภทสนับสนุนคุณสมบัติการอัปเดตเป็นกลุ่ม ซึ่งจะช่วยให้คุณสามารถอัปเดตค่าในฟิลด์ของกลุ่มเรคคอร์ดได้ในเวลาเดียวกัน ตัวอย่างเช่น คุณอาจต้องการเปลี่ยนเจ้าของแบทช์ของเรคคอร์ดเป็นพนักงานรายอื่น ซึ่งคุณก็สามารถทำได้โดยการอัปเดตกลุ่มเรคคอร์ด หมายเหตุ: ประเภทเรคคอร์ดเฉพาะบางประเภทสำหรับ Oracle CRM On Demand Life Sciences Edition ไม่สนับสนุนคุณสมบัติการอัปเดตเป็นกลุ่ม ซึ่งรวมถึงประเภทเรคคอร์ดการตอบกลับข้อความ แผนรับส่งข้อความ รายการแผนรับส่งข้อความ ความสัมพันธ์ของรายการแผนรับส่งข้อความ รายงานการตรวจสอบสินค้าคงคลัง งวดสินค้าคงคลัง การจำกัดความรับผิดชอบตัวอย่าง การทำรายการตัวอย่าง และสินค้าที่ทำรายการ สำหรับประเภทเรคคอร์ดที่สนับสนุนคุณสมบัติการอัปเดตเป็นกลุ่ม คุณสามารถอัปเดตค่าในเรคคอร์ดที่เลือกได้พร้อมกันถึง 100 เรคคอร์ด หากมีเรคคอร์ดมากกว่า 100 เรคคอร์ดในรายการ คุณสามารถทำงานซ้ำได้จนกว่าเรคคอร์ดทั้งหมดจะได้รับการอัปเดต หรือคุณสามารถแก้ไขรายการของคุณเพิ่มเติมเพื่อให้มีเฉพาะเรคคอร์ดที่คุณต้องการอัปเดตเท่านั้นปรากฏอยู่ในรายการ เมื่ออัปเดตกลุ่มเรคคอร์ด โปรดใช้ข้อควรพิจารณาต่อไปนี้: ในการอัปเดตกลุ่มเรคคอร์ด บทบาทผู้ใช้ของคุณต้องมีสิทธิ์อย่างใดอย่างหนึ่งดังต่อไปนี้เป็นอย่างน้อย: อัปเดตฟิลด์ใดๆ เป็นกลุ่ม หรือ อัปเดตฟิลด์ที่แก้ไขได้ที่มีอยู่ในโครงร่างเพจเป็นกลุ่ม หากบทบาทผู้ใช้ของคุณไม่มีสิทธิ์เหล่านี้อย่างน้อยอย่างใดอย่างหนึ่ง คุณจะไม่สามารถใช้คุณสมบัติการอัปเดตเป็นกลุ่ม หากบทบาทผู้ใช้ของคุณมีสิทธิ์ อัปเดตฟิลด์ที่แก้ไขได้ที่มีอยู่ในโครงร่างเพจเป็นกลุ่ม และไม่มีสิทธิ์ อัปเดตฟิลด์ใดๆ เป็นกลุ่ม ชุดฟิลด์ที่คุณสามารถอัปเดตได้ผ่านคุณสมบัติการอัปเดตเป็นกลุ่มจะถูกจำกัด คุณสามารถอัปเดตได้เฉพาะฟิลด์ที่คุณสามารถแก้ไขได้บนโครงร่างเพจรายละเอียดที่กำหนดให้กับบทบาทผู้ใช้ของคุณสำหรับประเภทเรคคอร์ดนั้น สำหรับประเภทเรคคอร์ดที่มีโครงร่างแบบไดนามิก คุณสามารถอัปเดตได้เฉพาะฟิลด์บนเรคคอร์ดที่คุณสามารถแก้ไขได้บนโครงร่างเพจรายละเอียดที่มีผลใช้กับเรคคอร์ดนั้น หากบทบาทผู้ใช้ของคุณมีสิทธิ์ อัปเดตฟิลด์ใดๆ เป็นกลุ่ม ชุดของฟิลด์ที่คุณสามารถอัปเดตผ่านทางคุณสมบัติการอัปเดตเป็นกลุ่มจะไม่ถูกจำกัด โดยไม่คำนึงถึงว่าบทบาทผู้ใช้ของคุณมีสิทธิ์ อัปเดตฟิลด์ที่แก้ไขได้ที่มีอยู่ในโครงร่างเพจเป็นกลุ่ม ด้วยหรือไม่ และโดยไม่คำนึงถึงว่าโครงร่างเพจรายละเอียดเป็นแบบสแตติกหรือแบบไดนามิก หมายเหตุ: ฟิลด์ระบบบางรายการเป็นแบบอ่านอย่างเดียวเสมอและสามารถอัปเดตได้โดย Oracle CRM On Demand เท่านั้น ตัวอย่างของฟิลด์ที่เป็นแบบอ่านอย่างเดียวเสมอ ได้แก่ ฟิลด์จัดทำและฟิลด์จัดทำ: วันที่ ซึ่งทั้งสองฟิลด์มีอยู่ในประเภทเรคคอร์ดหลายประเภท ถ้าโครงร่างเพจรายละเอียดที่กำหนดให้กับบทบาทผู้ใช้ของคุณสำหรับประเภทเรคคอร์ดที่คุณกำลังอัปเดตเป็นโครงร่างแบบไดนามิก บางฟิลด์อาจจำเป็นสำหรับบางเรคคอร์ดในรายการและไม่จำเป็นสำหรับเรคคอร์ดอื่น ในทำนองเดียวกันบางฟิลด์อาจสามารถแก้ไขได้สำหรับบางเรคคอร์ดในรายการและเป็นแบบอ่านอย่างเดียวสำหรับเรคคอร์ดอื่น นอกจากนี้หากคุณเปลี่ยนค่าในฟิลด์รายการสำหรับเลือกที่ใช้รันสำหรับโครงร่างแบบไดนามิกเป็นส่วนหนึ่งของการดำเนินการอัปเดตเป็นกลุ่ม บางฟิลด์ที่ไม่จำเป็นอาจกลายเป็นฟิลด์ที่จำเป็นและบางฟิลด์ที่สามารถแก้ไขได้อาจกลายเป็นแบบอ่านอย่างเดียว การดำเนินการอัปเดตเป็นกลุ่มจะล้มเหลวสำหรับเรคคอร์ดในสถานการณ์ต่อไปนี้: ถ้าคุณอัปเดตฟิลด์ที่จำเป็นบนโครงร่างสำหรับเรคคอร์ดเป็นค่านัล ถ้าคุณอัปเดตฟิลด์แบบอ่านอย่างเดียวบนโครงร่างสำหรับเรคคอร์ด หากคุณใช้คุณสมบัติการอัปเดตเป็นกลุ่ม เพื่อเปลี่ยนแปลงค่าในฟิลด์ขั้นตอนการขายบนเรคคอร์ดโอกาสทางการขายตั้งแต่หนึ่งเรคคอร์ดขึ้นไป ค่าในฟิลด์เปอร์เซ็นต์ความเป็นไปได้บนเรคคอร์ดจะไม่อัปเดตเป็นเปอร์เซ็นต์ความเป็นไปได้ดีฟอลต์สำหรับขั้นตอนการขายใหม่ หากคุณต้องการให้เปอร์เซ็นต์ความเป็นไปได้บนโอกาสทางการขายเปลี่ยนแปลงไปเมื่อมีการอัปเดตขั้นตอนการขาย คุณต้องเปลี่ยนขั้นตอนการขายในแต่ละเรคคอร์ดทีละรายการหรือโดยการใช้บริการทางเว็บ สำหรับข้อมูลเกี่ยวกับบริการทางเว็บ โปรดดูที่ การใช้ร่วมกันกับบริการทางเว็บ คุณไม่สามารถอัปเดตฟิลด์ที่อยู่แต่ละฟิลด์บนเรคคอร์ด เช่น บริษัท ผู้ติดต่อ ลีด และอื่นๆ ผ่านคุณสมบัติการอัปเดตเป็นกลุ่ม อย่างไรก็ตาม หากบริษัทของคุณใช้ที่อยู่ที่ใช้ร่วมกัน คุณจะสามารถอัปเดตฟิลด์บนเรคคอร์ดที่อยู่ระดับบนสุดได้ สำหรับข้อมูลเพิ่มเติมเกี่ยวกับที่อยู่ที่ใช้ร่วมกัน โปรดดูที่ ที่อยู่ และ การใช้ที่อยู่ร่วมกันระหว่างเรคคอร์ดบริษัท ผู้ติดต่อ ตัวแทนจำหน่าย และคู่ค้า หมายเหตุ: คุณสามารถใช้คุณสมบัติการอัปเดตเป็นกลุ่มเพื่ออัปเดตค่าในฟิลด์ต่างๆ ในกลุ่มเรคคอร์ดรายได้จากผลิตภัณฑ์ที่เชื่อมโยงกับโอกาสทางการขายพร้อมกันได้ สำหรับข้อมูลเกี่ยวกับการอัปเดตค่าในกลุ่มเรคคอร์ดรายได้จากผลิตภัณฑ์ที่มีโอกาสทางการขาย โปรดดูที่ การเชื่อมโยงผลิตภัณฑ์กับโอกาสทางการขาย ก่อนเริ่มต้นใช้งาน: หากจำเป็น จัดทำรายการเพื่อแสดงเรคคอร์ดที่คุณต้องการอัปเดต สำหรับข้อมูลเพิ่มเติมเกี่ยวกับการจัดทำและการใช้รายการ โปรดดูที่ การทำงานกับรายการ ในการอัปเดตกลุ่มเรคคอร์ด บทบาทผู้ใช้ของคุณต้องมีสิทธิ์อย่างใดอย่างหนึ่งดังต่อไปนี้เป็นอย่างน้อย: อัปเดตฟิลด์ใดๆ เป็นกลุ่ม หรือ อัปเดตฟิลด์ที่แก้ไขได้ที่มีอยู่ในโครงร่างเพจเป็นกลุ่ม สำหรับข้อมูลเกี่ยวกับค่าที่สามารถเลือกได้เมื่อคุณอัปเดตฟิลด์ขั้นตอนการขายบนเรคคอร์ดโอกาสทางการขาย โปรดดูที่ เกี่ยวกับขั้นตอนการขายและคุณสมบัติการอัปเดตเป็นกลุ่ม ขั้นตอนต่อไปนี้อธิบายวิธีการอัปเดตเรคคอร์ดที่เลือกในรายการ ในการอัปเดตเรคคอร์ดที่เลือกในรายการ เปิดรายการเรคคอร์ดที่คุณต้องการอัปเดต หมายเหตุ: เมื่อคุณใช้ฟังก์ชันอัปเดตเป็นกลุ่ม จะมีเฉพาะเรคคอร์ดที่แสดงในเพจรายการเท่านั้นที่คุณสามารถอัปเดตได้ ตัวอย่างเช่น หากคุณแสดงเพียง 10 เรคคอร์ดในเพจรายการ จะมีเฉพาะเรคคอร์ด 10 รายการดังกล่าวเท่านั้นที่คุณสามารถอัปเดตได้ คุณสามารถแสดงเรคคอร์ดได้สูงสุด 100 รายการในเพจรายการ หากจำเป็น เรียงลำดับรายการเพื่อให้เรคคอร์ดที่คุณต้องการอัปเดตปรากฏอยู่บนสุดของรายการ คำแนะนำ: ในการเรียงลำดับรายการตามคอลัมน์ ให้คลิกที่ส่วนหัวของคอลัมน์ เมื่อต้องการเรียงลำดับรายการในคอลัมน์เดิม แต่ในลำดับที่ย้อนกลับ ให้คลิกที่ส่วนหัวของคอลัมน์อีกครั้ง ในเพจรายการของเรคคอร์ด ให้คลิกที่ เมนู แล้วเลือก อัปเดตเป็นกลุ่ม ในขั้นตอนที่ 1 ล้างช่องทำเครื่องหมายสำหรับเรคคอร์ดที่คุณไม่ต้องการอัปเดต แล้วคลิก ถัดไป หมายเหตุ: ตามค่าดีฟอลต์ ช่องทำเครื่องหมายนี้จะถูกเลือกไว้สำหรับแต่ละเรคคอร์ดที่คุณมีสิทธิ์แก้ไข หากคุณไม่มีสิทธิ์แก้ไขเรคคอร์ด ช่องทำเครื่องหมายสำหรับเรคคอร์ดนั้นจะถูกยกเลิกการเลือกและคุณจะไม่สามารถเลือกได้ ในขั้นตอนที่ 2 เลือกฟิลด์ที่คุณต้องการอัปเดต และป้อนค่าใหม่สำหรับฟิลด์เหล่านั้น คุณสามารถเลือกอัปเดตฟิลด์เป็นค่าใหม่ได้สูงสุด 5 ฟิลด์ ในการลบค่าที่มีอยู่ออกจากฟิลด์ ให้เว้นคอลัมน์ค่าว่างไว้ในขั้นตอนที่ 2 คลิก เสร็จสิ้น

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.