| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับการตั้งค่าฟิลด์และโครงร่างเพจสำหรับโหมดความเป็นเจ้าของเรคคอร์ด เริ่มตั้งแต่รีลีส 20 Oracle CRM On Demand จะมีโหมดความเป็นเจ้าของเรคคอร์ดสามโหมดสำหรับประเภทเรคคอร์ดส่วนใหญ่ที่สนับสนุนสมุดบันทึก: โหมดผู้ใช้ โหมดสมุดบันทึก และโหมดผสม สำหรับบริษัทที่มีอยู่ซึ่งได้จัดทำขึ้นแล้วในรีลีส 19 หรือรีลีสของ Oracle CRM On Demand ที่มีอยู่ก่อนหน้านี้ โหมดผู้ใช้จะเป็นค่าดีฟอลต์โหมดความเป็นเจ้าของเรคคอร์ดสำหรับประเภทเรคคอร์ดที่สนับสนุนโหมดความเป็นเจ้าของเรคคอร์ดสามโหมด ยกเว้นประเภทเรคคอร์ด คำขอบริการ ซึ่งจะมีการตั้งค่าเป็นโหมดผสมโดยค่าดีฟอลต์ สำหรับบริษัทใหม่ โหมดผสมจะเป็นค่าดีฟอลต์โหมดความเป็นเจ้าของเรคคอร์ดสำหรับประเภทเรคคอร์ดที่สนับสนุนโหมดความเป็นเจ้าของเรคคอร์ดสามโหมด สำหรับข้อมูลเพิ่มเติมเกี่ยวกับโหมดความเป็นเจ้าของเรคคอร์ด โปรดดูที่ เกี่ยวกับโหมดความเป็นเจ้าของเรคคอร์ด จะมีการกำหนดโหมดความเป็นเจ้าของเรคคอร์ดสำหรับประเภทเรคคอร์ดโดยการตั้งค่าฟิลด์เจ้าของและฟิลด์สมุดบันทึกในประเภทเรคคอร์ด และโครงร่างเพจของประเภทเรคคอร์ดต้องมีผลต่อโหมดความเป็นเจ้าของเรคคอร์ด ตารางต่อไปนี้จะแสดงการตั้งค่าของฟิลด์เจ้าของและฟิลด์สมุดบันทึกสำหรับโหมดความเป็นเจ้าของเรคคอร์ดแต่ละโหมด สำหรับข้อมูลเพิ่มเติมเกี่ยวกับการตั้งค่าฟิลด์ โปรดดูที่ การจัดทำและการแก้ไขฟิลด์
โหมดความเป็นเจ้าของเรคคอร์ด | ตั้งค่าฟิลด์เจ้าของเป็น จำเป็น | ตั้งค่าฟิลด์สมุดบันทึกเป็น จำเป็น | รายละเอียดการตั้งค่าอื่นๆ
--- | --- | --- | ---
โหมดผู้ใช้ | ใช่ | ไม่ | ไม่มี
โหมดสมุดบันทึก | ไม่ | ใช่ | (ไม่จำเป็น) ตั้งฟิลด์ เจ้าของ เป็น อ่านอย่างเดียว
โหมดผสม | ไม่ | ไม่ | ไม่มี
ตารางต่อไปนี้แสดงข้อมูลโครงร่างเพจสำหรับโหมดความเป็นเจ้าของเรคคอร์ดแต่ละโหมด สำหรับข้อมูลเพิ่มเติมเกี่ยวกับการปรับแต่งโครงร่างเพจ โปรดดูที่ การปรับแต่งโครงร่างเพจแบบสแตติก และ การระบุโครงร่างเพจแบบไดนามิก
โหมดความเป็นเจ้าของเรคคอร์ด | การตั้งค่าโครงร่างเพจ
--- | ---
โหมดผู้ใช้ | ฟิลด์เจ้าของต้องมีอยู่และต้องเป็นฟิลด์ที่จำเป็นในแต่ละโครงร่างเพจรายละเอียด ที่ใช้สำหรับประเภทเรคคอร์ด หากมีฟิลด์สมุดบันทึกแสดงในโครงร่างเพจรายละเอียด ฟิลด์ดังกล่าวต้องไม่ใช่ฟิลด์ที่จำเป็น
โหมดสมุดบันทึก | ฟิลด์สมุดบันทึกต้องมีอยู่และต้องเป็นฟิลด์ที่จำเป็นในแต่ละโครงร่างเพจรายละเอียด ที่ใช้สำหรับประเภทเรคคอร์ด หากมีฟิลด์ความเป็นเจ้าของแสดงในโครงร่างเพจรายละเอียด ฟิลด์ดังกล่าวต้องไม่ใช่ฟิลด์ที่จำเป็น
โหมดผสม | หากต้องการ โครงร่างเพจรายละเอียดสำหรับประเภทเรคคอร์ดสามารถมีฟิลด์ความเป็นเจ้าของ หรือฟิลด์สมุดบันทึก หรือทั้งสองฟิลด์ ฟิลด์ความเป็นเจ้าของและฟิลด์สมุดบันทึกต้องไม่ใช่ฟิลด์ที่จำเป็นบนโครงร่างเพจ หมายเหตุ: คุณสามารถระบุฟิลด์เจ้าของหรือฟิลด์สมุดบันทึกให้เป็นฟิลด์ที่จำเป็นในโครงร่างเพจสำหรับประเภทเรคคอร์ดได้ แม้ว่าประเภทเรคคอร์ดนั้นจะมีการตั้งค่าไว้ในโหมดผสมก็ตาม หากฟิลด์เจ้าของเป็นฟิลด์ที่จำเป็น ฟิลด์เจ้าของจะเว้นว่างไว้ตามค่าดีฟอลต์เมื่อผู้ใช้เปิดเพจเรคคอร์ดใหม่ แต่ผู้ใช้จะต้องเลือกเจ้าของสำหรับเรคคอร์ดก่อนที่จะบันทึกเรคคอร์ด จากนั้น ฟิลด์สมุดบันทึกจะแสดงชื่อสมุดบันทึกผู้ใช้สำหรับเจ้าของเรคคอร์ด หากฟิลด์สมุดบันทึกเป็นฟิลด์ที่จำเป็นในโครงร่างเพจ ผู้ใช้จะต้องเลือกสมุดบันทึกหลักที่กำหนดเองก่อนที่จะบันทึกเรคคอร์ด อย่างไรก็ตาม หากคุณต้องการให้ประเภทเรคคอร์ดอยู่ในโหมดผสมโดยสมบูรณ์ ห้ามระบุฟิลด์เจ้าของหรือฟิลด์สมุดบันทึกเป็นฟิลด์ที่จำเป็นในโครงร่างเพจสำหรับประเภทเรคคอร์ด

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.