| พิมพ์ เปิดเวอร์ชัน PDF ของวิธีใช้แบบออนไลน์

#### การจัดทำเว็บแอปเพล็ต URL สร้างแอปเพล็ตประเภทนี้เมื่อคุณต้องการกำหนดเนื้อหาจาก URL ใน IFrame หมายเหตุ: สำหรับข้อมูลเกี่ยวกับข้อควรพิจารณาที่ใช้กับการใช้โค้ดที่กำหนดเองใน Oracle CRM On Demand โปรดดูที่ ข้อควรพิจารณาสำคัญสำหรับลูกค้าในการใช้โค้ดที่กำหนดเองใน Oracle CRM On Demand ในการจัดทำเว็บแอปเพล็ต URL หมายเหตุ: ขั้นตอนนี้เป็นขั้นตอนสุดท้ายในการจัดทำเว็บแอปเพล็ตตามที่อธิบายไว้ในหัวข้อ: การจัดทำเว็บแอปเพล็ตสำหรับประเภทเรคคอร์ด และ การจัดทำเว็บแอปเพล็ตร่วม ในเพจเว็บแอปเพล็ต ให้ป้อนข้อมูลในฟิลด์ต่อไปนี้ให้ครบสมบูรณ์และคลิก บันทึก
ฟิลด์ | ความเห็น
--- | ---
ประเภท | เลือก URL
ฟิลด์ผู้ใช้และระบบ | เลือกตัวเลือกจากรายการดรอปดาวน์ฟิลด์ผู้ใช้และระบบ เพื่อเพิ่มฟิลด์พารามิเตอร์ผู้ใช้ลงในฟิลด์ URL ณ ตำแหน่งปัจจุบันของเคอร์เซอร์ ตัวอย่างเช่น หากคุณเลือก ID ผู้ใช้จากรายการดรอปดาวน์ %%%User id%%% จะถูกแทรกเข้าไป ในขณะรันไทม์ พารามิเตอร์นี้จะถูกแทนที่ด้วย ID ผู้ใช้ที่ไซน์อิน อีกตัวอย่างหนึ่ง ได้แก่ หากคุณเลือกชื่อโฮสต์จากรายการ %%%Hostname%%% จะถูกแทรกที่ตำแหน่งเคอร์เซอร์ ในขณะรันไทม์ พารามิเตอร์นี้จะถูกแทนที่ด้วยชื่อโฮสต์ของเซิร์ฟเวอร์ที่ Oracle CRM On Demand กำลังรันอยู่ ซึ่งจะมีประโยชน์สำหรับการตั้งค่าที่มี URL ไปยัง Oracle CRM On Demand เนื่องจากไม่จำเป็นต้องแก้ไขชื่อโฮสต์ Oracle CRM On Demand ด้วยตนเองอีกต่อไปเมื่อมีการย้ายจากสภาพแวดล้อมหนึ่งไปยังอีกสภาพแวดล้อมหนึ่ง
ฟิลด์ของประเภทเรคคอร์ด | หมายเหตุ: ฟิลด์นี้จะใช้ได้เฉพาะเมื่อค่าที่ตั้งคือเพจรายละเอียดเท่านั้น ให้วางเคอร์เซอร์ไว้ในฟิลด์ URL ที่คุณต้องการเพิ่มพารามิเตอร์ จากนั้นเลือกฟิลด์ที่คุณต้องการรวมจากรายการดรอปดาวน์ ตัวอย่างเช่น หากคุณเลือกฟิลด์ ID แถว %%%Row id%%% จะถูกแทรกเข้าไป ในขณะรันไทม์ พารามิเตอร์นี้จะถูกแทนที่ด้วย ID แถวเรคคอร์ดปัจจุบัน
ฟังก์ชัน | เลือก EncodeURL จากรายการสำหรับเลือก หาก URL สำหรับ Oracle CRM On Demand ของคุณต้องมีการเข้ารหัสเพิ่มเติมเพื่อให้แสดงผลอย่างถูกต้อง
URL | ป้อน URL ที่จะถูกเรียกใช้เมื่อผู้ใช้คลิกที่ไฮเปอร์ลิงค์ เช่น http://maps.google.com คุณต้องรวมส่วน http:// ของ URL ไว้ด้วย ตรวจสอบให้แน่ใจว่า URL เป็น Uniform Resource Identifier (URI) ที่ถูกต้อง หากไม่ถูกต้อง ข้อความแสดงข้อผิดพลาดจะแสดงแทนเนื้อหาที่กำหนดเมื่อผู้ใช้เข้าใช้เว็บแอปเพล็ตที่กำหนดเอง นอกจากนี้ คุณสามารถรวมพารามิเตอร์ที่ขึ้นกับบริบทไว้ในฟิลด์นี้ได้โดยวางเคอร์เซอร์ไว้ในฟิลด์ URL แล้วเลือกรายการดรอปดาวน์ฟิลด์ผู้ใช้และระบบ ซึ่งจะเป็นการวางพารามิเตอร์ฟิลด์ลงใน URL (กำหนดโดย %%%fieldname%%%) โดยจะถูกแทนที่ด้วยค่าฟิลด์ ซึ่งอ้างอิงตามเรคคอร์ดปัจจุบันเมื่อผู้ใช้คลิกที่ค่า ตัวอย่างเช่น ป้อน URL ต่อไปนี้ในที่อยู่ที่รับสินค้าใน Google Maps: http://maps.google.com/?q=%%%Ship_To_ADDR_Address1%%%,+%%%Ship_To_CITY_City%%%,+%%%SHIP_LIST_USSTATE%%% ถ้าคุณไม่ได้ระบุ URL ผู้ใช้จะถูกนำไปยัง URL เปล่าเมื่อคลิกลิงค์ หมายเหตุ: แต่ละเบราเซอร์จำกัดความยาว URL สูงสุด หากคุณระบุ URL ที่เกินความยาวสูงสุดนี้ ผู้ใช้อาจเห็นพฤติกรรมที่กำหนดไม่ได้ในเบราเซอร์
รันเสมอ | ช่องทำเครื่องหมายนี้กำหนดว่าเว็บแอปเพล็ตที่กำหนดเองจะได้รับการดำเนินการหรือไม่หากแอปเพล็ตถูกย่อเล็กสุด ช่องทำเครื่องหมายนี้จะใช้ได้เฉพาะสำหรับเว็บแอปเพล็ตที่คุณจัดทำขึ้นสำหรับเพจรายละเอียดของประเภทเรคคอร์ดหรือแถบการดำเนินการ
ความสูง | ความสูงของแอปเพล็ตเป็นพิกเซล
ไอคอนโมเดิร์น | คลิกไอคอนค้นหา (แว่นขยาย) เพื่อเลือกไอคอนที่ต้องการใช้สำหรับเว็บแอปเพล็ตในธีมโมเดิร์น ฟิลด์ไอคอนโมเดิร์นจะใช้ได้เฉพาะสำหรับเว็บแอปเพล็ตที่คุณจัดทำขึ้นสำหรับเพจรายละเอียดของประเภทเรคคอร์ดเท่านั้น

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.