| พิมพ์ เปิดเวอร์ชัน PDF ของวิธีใช้แบบออนไลน์

7. ##### การเอ็กซ์ปอร์ตข้อมูลของคุณ คุณสามารถเอ็กซ์ปอร์ตข้อมูลของบริษัทของคุณได้แบบเต็มหรือเป็นบางส่วน รวมถึงเอกสารแนบสำหรับประเภทเรคคอร์ดเฉพาะ จาก Oracle CRM On Demand เป็นไฟล์ภายนอกได้ การเอ็กซ์ปอร์ตข้อมูลจะสร้างไฟล์ซิปอย่างน้อยหนึ่งไฟล์ที่มีไฟล์ CSV แต่ละไฟล์สำหรับแต่ละประเภทเรคคอร์ดที่คุณเลือกเพื่อเอ็กซ์ปอร์ตข้อมูล ไฟล์เอ็กซ์ปอร์ตข้อมูลแต่ละไฟล์ที่ได้รับการสร้างขึ้นนี้มีขนาด 1.5 GB หรือมีขนาดเล็กกว่านี้ หมายเหตุ: หากบริษัทของคุณใช้ Oracle CRM On Demand รุ่นสำหรับอุตสาหกรรมที่เฉพาะเจาะจง ประเภทเรคคอร์ดเหล่านั้นที่มีความเป็นเฉพาะกับอุตสาหกรรมของคุณ เช่น ครัวเรือนและเงินทุนที่มีกิจกรรมและหมายเหตุที่ได้รับการลิงค์ จะไม่รวมอยู่ในการเอ็กซ์ปอร์ต นอกจากนี้ หากคุณเอ็กซ์ปอร์ตเรคคอร์ดสำหรับผลิตภัณฑ์ที่มีโอกาสทางการขายที่เกิดซ้ำ Oracle CRM On Demand จะป็อปปูเลทคอลัมน์ Parent_ID ให้กับแถวดังกล่าว สำหรับเรคคอร์ดที่ไม่เกิดซ้ำ เซลล์ Parent_ID จะว่างเปล่า ### เกี่ยวกับขีดจำกัดของการเอ็กซ์ปอร์ตบางส่วน บริษัทของคุณสามารถทำการเอ็กซ์ปอร์ตแบบเต็มได้หนึ่งครั้งในช่วงเวลาทุกๆ เจ็ดวัน สำหรับการเอ็กซ์ปอร์ตบางส่วนนั้น จำนวนเรคคอร์ดที่บริษัทของคุณสามารถเอ็กซ์ปอร์ตได้ในช่วงเวลาเจ็ดวันจะขึ้นอยู่กับจำนวนใบอนุญาตผู้ใช้ที่บริษัทของคุณได้ซื้อสำหรับ Oracle CRM On Demand สำหรับแต่ละใบอนุญาตนั้น คุณสามารถเอ็กซ์ปอร์ตได้ 1000 เรคคอร์ดในการเอ็กซ์ปอร์ตบางส่วนในช่วงเวลาเจ็ดวัน ตัวอย่างต่อไปนี้แสดงให้เห็นถึงขีดจำกัดของการเอ็กซ์ปอร์ตบางส่วนสำหรับบริษัทที่ซื้อใบอนุญาตผู้ใช้จำนวนห้าใบสำหรับ Oracle CRM On Demand จึงทำให้บริษัทสามารถเอ็กซ์ปอร์ตได้มากสุด 5000 เรคคอร์ดในช่วงเวลาเจ็ดวัน: ตัวอย่าง 1 ในช่วงเจ็ดวันที่ผ่านมา มีการเอ็กซ์ปอร์ต 4000 เรคคอร์ดผ่านคำขอเอ็กซ์ปอร์ตบางส่วน ในตอนนี้ ผู้ใช้ส่งคำขอเอ็กซ์ปอร์ตบางส่วนสำหรับ 2000 เรคคอร์ด ในกรณีนี้ คำขอเอ็กซ์ปอร์ตบางส่วนนี้จะล้มเหลว เนื่องจากคำขอจะทำให้ยอดรวมจำนวนเรคคอร์ดที่เอ็กซ์ปอร์ตภายในช่วงเวลาเจ็ดวันเท่ากับ 6000 เรคคอร์ด ซึ่งเกินขีดจำกัด 5000 เรคคอร์ด ตัวอย่าง 2 ในช่วงเจ็ดวันที่ผ่านมา ไม่มีการเอ็กซ์ปอร์ตเรคคอร์ดใดๆ ผ่านคำขอเอ็กซ์ปอร์ตบางส่วน ในตอนนี้ ผู้ใช้สองรายต่างส่งคำขอเอ็กซ์ปอร์ตบางส่วนของตน คำขอหนึ่งเป็นคำขอเอ็กซ์ปอร์ต 3000 เรคคอร์ด และอีกคำขอเป็นคำขอเอ็กซ์ปอร์ต 2000 เรคคอร์ด ในกรณีนี้ คำขอเอ็กซ์ปอร์ตบางส่วนทั้งสองรายการจะสำเร็จ เนื่องจากคำขอจะทำให้ยอดรวมจำนวนเรคคอร์ดที่เอ็กซ์ปอร์ตภายในช่วงเวลาเจ็ดวันเท่ากับ 5000 เรคคอร์ด ซึ่งไม่เกินขีดจำกัด อย่างไรก็ตาม คำขอเอ็กซ์ปอร์ตบางส่วนในภายหลังที่ส่งภายในเจ็ดวันถัดไปจะล้มเหลวเนื่องจากครบขีดจำกัด 5000 เรคคอร์ดสำหรับช่วงเวลาเจ็ดวันแล้ว หมายเหตุ: เรคคอร์ดที่ได้รับการเอ็กซ์ปอร์ตผ่านทางเพจรายการจะไม่ถูกนับรวมด้วยเมื่อ Oracle CRM On Demand ทำการคำนวณจำนวนของเรคคอร์ดที่เอ็กซ์ปอร์ตโดยวิธีเอ็กซ์ปอร์ตบางส่วนในช่วงเวลาเจ็ดวัน ### เกี่ยวกับช่วงเวลาเก็บรักษาข้อมูลสำหรับคำขอเอ็กซ์ปอร์ตและเอกสารแนบคำขอเอ็กซ์ปอร์ต ในแอปพลิเคชันมาตรฐาน Oracle CRM On Demand จะเก็บรักษารายละเอียดของคำขอเอ็กซ์ปอร์ตและเอาต์พุตของคำขอเหล่านั้นไว้เป็นระยะเวลาหนึ่ง ดังนี้: รายละเอียดของคำขอเอ็กซ์ปอร์ตจะถูกเก็บรักษาเป็นเวลา 60 วัน หลังจากนั้นจะถูกล้างข้อมูล เอาต์พุตจากคำขอเอ็กซ์ปอร์ตจะถูกเก็บรักษาไว้ 168 ชั่วโมง (หรือเจ็ดวัน) หลังจากนั้นจะถูกล้างข้อมูล ช่วงเวลาเก็บรักษาข้อมูลจะใช้กับการดำเนินการเอ็กซ์ปอร์ตข้อมูลที่ส่งผ่านทางเพจรายการ รวมถึงการดำเนินการเอ็กซ์ปอร์ตข้อมูลที่ส่งผ่านทางโปรแกรมช่วยเอ็กซ์ปอร์ตข้อมูล ผู้ดูแลระบบของคุณสามารถเปลี่ยนแปลงช่วงเวลาเก็บรักษาข้อมูลสำหรับคำขอเอ็กซ์ปอร์ตและเอกสารแนบของคำขอเหล่านั้น ด้วยการเปลี่ยนค่าในฟิลด์ต่อไปนี้บนโปรไฟล์บริษัท: วันหมดอายุของคำขอเอ็กซ์ปอร์ต (วัน) วันหมดอายุของเอกสารแนบคำขอเอ็กซ์ปอร์ต (วัน) สำหรับข้อมูลเกี่ยวกับการอัปเดตฟิลด์เหล่านี้ โปรดดูที่ การกำหนดการตั้งค่าบริษัท ก่อนเริ่มต้นใช้งาน ในการดำเนินการตามขั้นตอนนี้ บทบาทของคุณต้องมีสิทธิ์ เอ็กซ์ปอร์ตการจัดการ ในการเอ็กซ์ปอร์ตข้อมูลบริษัทของคุณ ที่มุมขวาบนของเพจใดๆ คลิกที่ลิงค์ร่วม การจัดการ ในส่วนเครื่องมือการจัดการข้อมูลของโฮมเพจการจัดการ ให้คลิกลิงค์ เครื่องมืออิมปอร์ตและเอ็กซ์ปอร์ต ในเพจเครื่องมืออิมปอร์ตและเอ็กซ์ปอร์ต ให้คลิกลิงค์ เอ็กซ์ปอร์ตข้อมูล ซึ่งเป็นการเริ่มต้นใช้โปรแกรมช่วยเอ็กซ์ปอร์ตข้อมูล สำหรับขั้นตอนที่ 1: ทำอย่างใดอย่างหนึ่งต่อไปนี้: หากคุณต้องการดำเนินการเอ็กซ์ปอร์ตทั้งหมด ให้เลือกช่องตัวเลือก เอ็กซ์ปอร์ตประเภทเรคคอร์ดทั้งหมด หากคุณต้องการดำเนินการเอ็กซ์ปอร์ตเป็นบางส่วน ให้เลือกช่องตัวเลือก เอ็กซ์ปอร์ตประเภทเรคคอร์ดที่เลือก และประเภทเรคคอร์ดที่คุณต้องการเอ็กซ์ปอร์ต คุณสามารถเอ็กซ์ปอร์ตข้อมูลทั้งหมดสำหรับประเภทเรคคอร์ดหรือข้อมูลสำหรับแต่ละเรคคอร์ดย่อยได้ หากคุณต้องการเอ็กซ์ปอร์ตเอกสารแนบสำหรับประเภทเรคคอร์ดเฉพาะ ให้เลือกประเภทเรคคอร์ดเหล่านี้จากส่วนข้อมูลเอกสารแนบทั้งหมด สำหรับข้อมูลเพิ่มเติมเกี่ยวกับการเอ็กซ์ปอร์ตเอกสารแนบ โปรดดูที่ การจัดการเอกสารแนบของบริษัท หมายเหตุ: ไฟล์เอกสารแนบที่เอ็กซ์ปอร์ตมีวิธีการตั้งชื่อดังต่อไปนี้: <Object>_<ObjectRowId>_<ExportRequestId>.<FileExtension> ตัวอย่างเช่น Opportunity Attachment_AALA-3135W8_AALA-864XW0.pptx คลิก ถัดไป ข้อมูลสำหรับประเภทเรคคอร์ดหลักและย่อยจะได้รับการเอ็กซ์ปอร์ตเป็นไฟล์ CSV แยกต่างหากภายในไฟล์ซิป คำเตือน: หากคุณเอ็กซ์ปอร์ตข้อมูลหมายเหตุใน Oracle CRM On Demand ไฟล์ CSV จะมีหมายเหตุโดยทั่วไปทั้งหมดที่จัดทำใน Oracle CRM On Demand รวมทั้งหมายเหตุส่วนตัวที่เป็นของผู้ใช้ที่ทำการเอ็กซ์ปอร์ตข้อมูลรวมอยู่ด้วย สำหรับขั้นตอนที่ 2: เลือกโซนเวลาที่ใช้ในไฟล์ CSV ที่เอ็กซ์ปอร์ต เลือกรูปแบบวัน/เวลาที่ใช้ในไฟล์ CSV ที่เอ็กซ์ปอร์ต หมายเหตุ: หากคุณเลือกวันที่ให้กับการเอ็กซ์ปอร์ตแบบเต็ม การเอ็กซ์ปอร์ตแบบเต็มจะเปลี่ยนเป็นการเอ็กซ์ปอร์ตแบบบางส่วน เลือกประเภทของตัวคั่น CSV ที่ใช้ในไฟล์ของคุณ: คอมมาหรือเซมิโคลอน เลือกฟิลเตอร์ช่วงเวลาเพื่อจำกัดข้อมูลในการเอ็กซ์ปอร์ตของคุณ หมายเหตุ: ในการเอ็กซ์ปอร์ตข้อมูลของคุณเป็นครั้งแรก คุณอาจจะไม่ต้องฟิลเตอร์ด้วยวันที่ อย่างไรก็ตาม หลังจากนั้นให้คำนึงถึงจำนวนการเอ็กซ์ปอร์ตส่วนที่เพิ่มขึ้นโดยการฟิลเตอร์ข้อมูลด้วยวันที่ นับตั้งแต่วันที่เอ็กซ์ปอร์ตก่อนหน้า เลือกช่องทำเครื่องหมาย เปิดใช้งานการแจ้งทางอีเมล์ หากคุณต้องการให้มีการส่งการแจ้งทางอีเมล์หลังจากที่กระบวนการเอ็กซ์ปอร์ตเสร็จสมบูรณ์แล้ว คลิกช่องทำเครื่องหมาย เอ็กซ์ปอร์ตรายละเอียดเอกสารแนบอย่างเดียว หากคุณต้องการเอ็กซ์ปอร์ตรายละเอียดเอกสารแนบเพียงอย่างเดียวโดยไม่ต้องการเอ็กซ์ปอร์ตเนื้อหาของเอกสารแนบด้วย คุณสามารถเอ็กซ์ปอร์ตรายละเอียดเอกสารแนบของประเภทเรคคอร์ดทั้งหมด รวมถึงฟิลด์ที่เกี่ยวข้องกับเรคคอร์ดดังกล่าวได้ หมายเหตุ: ช่องทำเครื่องหมายนี้จะใช้ได้ก็ต่อเมื่อคุณเลือกประเภทเรคคอร์ดในส่วนข้อมูลเอกสารแนบทั้งหมดในขั้นตอนก่อนหน้า เลือกช่องทำเครื่องหมาย รวม URL ของเว็บลิงค์ไว้ในไฟล์ที่เอ็กซ์ปอร์ต หากคุณต้องการให้รวม URL ไว้ในไฟล์ CSV ที่เอ็กซ์ปอร์ต ค่าดีฟอลต์ของช่องทำเครื่องหมาย รวม URL ของเว็บลิงค์ไว้ในไฟล์ที่เอ็กซ์ปอร์ต มีการควบคุมจากช่องทำเครื่องหมาย รวม URL ของเว็บลิงค์ไว้ในไฟล์ที่เอ็กซ์ปอร์ต ในโปรไฟล์บริษัท คุณสามารถเลือกหรือไม่เลือกการตั้งค่านี้สำหรับคำขอเอ็กซ์ปอร์ตแต่ละรายการได้ สำหรับข้อมูลเพิ่มเติมเกี่ยวกับช่องทำเครื่องหมายนี้ โปรดดูที่ การกำหนดการตั้งค่าการใช้ร่วมกัน ถ้าคุณเอ็กซ์ปอร์ตเอกสารแนบอย่างน้อยหนึ่งประเภทเรคคอร์ด และถ้าคุณต้องการให้มีการสแกนไวรัสในไฟล์ ZIP ของเอกสารแนบ ดูให้แน่ใจว่าได้เลือกช่องทำเครื่องหมาย สแกนไวรัสไฟล์ .zip ที่เอ็กซ์ปอร์ต เมื่อเลือกช่องทำเครื่องหมายนี้ ไฟล์ ZIP ของเอกสารแนบจะได้รับการสแกนหาไวรัส และถ้าพบไวรัส ระบบจะไม่เอ็กซ์ปอร์ตไฟล์ ZIP นั้น ช่องทำเครื่องหมายนี้จะถูกเลือกไว้ตามค่าดีฟอลต์ ถ้าคุณยกเลิกการเลือกช่องทำเครื่องหมาย ไฟล์ ZIP ของเอกสารแนบจะไม่ได้รับการสแกนสำหรับไวรัส และขอแนะนำให้คุณใช้ซอฟต์แวร์การสแกนในเครื่องคอมพิวเตอร์เพื่อตรวจสอบข้อมูลของไฟล์ ZIP หลังจากที่คุณดาวน์โหลดแล้ว หมายเหตุ: เอกสารแนบแต่ละรายการจะได้รับการสแกนสำหรับไวรัสก่อนที่จะอัปโหลดไปยัง Oracle CRM On Demand และถ้าพบไวรัส ไฟล์จะไม่ได้รับการอัปโหลด อย่างไรก็ตาม เมื่อคุณพยายามเอ็กซ์ปอร์ตเอกสารแนบ ข้อกำหนดไวรัสเวอร์ชันล่าสุดในซอฟต์แวร์การสแกนอาจส่งผลว่ามีการตรวจพบไวรัสที่ไม่สามารถตรวจพบได้เมื่ออัปโหลดเอกสารแนบ และในบางครั้งการสแกนอาจส่งกลับผลลัพธ์ที่ระบุว่ามีไวรัส แม้ว่าจะไม่มีไวรัสอยู่ก็ตาม คลิก ถัดไป สำหรับขั้นตอนที่ 3 ประเมินข้อมูลสรุป และคลิก เสร็จสิ้น เพื่อส่งคำขอเอ็กซ์ปอร์ตข้อมูล บนเพจการเอ็กซ์ปอร์ตข้อมูลที่ขอ ให้คลิกที่ลิงค์ คิวคำขอเอ็กซ์ปอร์ตข้อมูล เพื่อตรวจสอบสถานะคำขอของคุณ ตารางต่อไปนี้จะอธิบายถึงค่าสถานะการเอ็กซ์ปอร์ตที่เป็นไปได้
   สถานะ | คำอธิบาย
   --- | ---
   จัดคิว | ยังไม่ได้ประมวลผลการเอ็กซ์ปอร์ต
   จัดคิวใหม่ | มีการส่งคำขอเอ็กซ์ปอร์ตข้อมูลในคิวใหม่
   ระหว่างดำเนินการ | ระบบกำลังประมวลผลการเอ็กซ์ปอร์ต หากคุณยกเลิกการเอ็กซ์ปอร์ต สถานะนี้จะเปลี่ยนเป็น กำลังยกเลิก ตามด้วย ยกเลิกแล้ว
   กำลังจะเสร็จสมบูรณ์ | เอ็กซ์ปอร์ตเรคคอร์ดทั้งหมดเสร็จสมบูรณ์แล้ว กระบวนการเอ็กซ์ปอร์ตกำลังเตรียมอีเมล์ ไฟล์สรุป และไฟล์ซิปที่สอดคล้องสำหรับให้ดาวน์โหลด กระบวนการนี้อาจใช้เวลาตั้งแต่ 30 วินาทีถึงหนึ่งนาทีจึงจะเสร็จสมบูรณ์
   เสร็จสมบูรณ์ | การเอ็กซ์ปอร์ตเสร็จสมบูรณ์โดยปราศจากข้อผิดพลาด
   เสร็จโดยมีข้อผิดพลาด | เอ็กซ์ปอร์ตเสร็จแต่เกิดข้อผิดพลาดบางประการกับบางเรคคอร์ด
   กำลังยกเลิก | หากคุณยกเลิกคำขอเอ็กซ์ปอร์ตข้อมูลที่มีสถานะ จัดคิว คำขอเอ็กซ์ปอร์ตข้อมูลดังกล่าวจะถูกยกเลิกทันที หากคุณยกเลิกคำขอเอ็กซ์ปอร์ตข้อมูลในขณะที่มีสถานะ อยู่ระหว่างดำเนินการ สถานะจะเปลี่ยนเป็น กำลังยกเลิก ซึ่งการยกเลิกอาจใช้เวลาหลายนาที และหากการเอ็กซ์ปอร์ตข้อมูลเสร็จสมบูรณ์ก่อนที่ระบบจะสั่งยกเลิกได้สำเร็จ สถานะขั้นสุดท้ายจะเปลี่ยนเป็น สมบูรณ์ คุณสามารถยกเลิกคำขอเอ็กซ์ปอร์ตข้อมูลสำหรับคำขอหลักหรือคำขอย่อยก็ได้ เมื่อคุณยกเลิกคำขอเอ็กซ์ปอร์ตข้อมูลสำหรับคำขอหลัก คุณจะสามารถดาวน์โหลดประเภทเรคคอร์ดย่อยที่เอ็กซ์ปอร์ตแล้วได้ อย่างไรก็ตาม ระบบจะยกเลิกประเภทเรคคอร์ดย่อยที่ยังไม่ได้เอ็กซ์ปอร์ต และคุณจะไม่สามารถดาวน์โหลดรายการเหล่านั้นได้ เมื่อคุณยกเลิกคำขอเอ็กซ์ปอร์ตข้อมูลสำหรับคำขอย่อย ระบบจะยกเลิกเฉพาะการเอ็กซ์ปอร์ตประเภทเรคคอร์ดย่อยเท่านั้น และคุณจะไม่สามารถดาวน์โหลดรายการดังกล่าวได้ แต่คุณยังคงสามารถดาวน์โหลดประเภทเรคคอร์ดย่อยอื่นๆ ภายใต้คำขอเอ็กซ์ปอร์ตข้อมูลหลักได้ต่อไป
   ยกเลิกแล้ว | หลังจากที่การยกเลิกคำขอเอ็กซ์ปอร์ตข้อมูลเสร็จสมบูรณ์แล้ว สถานะจะเปลี่ยนเป็น ยกเลิกแล้ว
   ล้มเหลว | การเอ็กซ์ปอร์ตเสร็จสมบูรณ์ แต่ไม่มีการเอ็กซ์ปอร์ตเรคคอร์ดใดๆ
   ข้อผิดพลาด | การเอ็กซ์ปอร์ตไม่เสร็จสมบูรณ์เนื่องจากเกิดข้อผิดพลาดขึ้น สำหรับข้อมูลเพิ่มเติมเกี่ยวกับการแก้ไขข้อผิดพลาดเมื่อทำการเอ็กซ์ปอร์ตข้อมูลของคุณใน Oracle CRM On Demand โปรดดูที่ 1802395.1 (ID บทความ) ใน My Oracle Support
สำหรับข้อมูลเพิ่มเติมเกี่ยวกับเพจคิวคำขอเอ็กซ์ปอร์ตข้อมูล โปรดดูที่ การประเมินผลการเอ็กซ์ปอร์ตข้อมูล

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.