| พิมพ์ เปิดเวอร์ชัน PDF ของวิธีใช้แบบออนไลน์

#### ตัวอย่างที่ 3: การรักษาความปลอดภัยข้อมูลผ่านสมุดบันทึก หัวข้อนี้ให้หนึ่งตัวอย่างเกี่ยวกับวิธีที่ Oracle CRM On Demand คำนวณสิทธิ์เข้าใช้ของผู้ใช้ ในตัวอย่างนี้ บริษัทใช้สมุดบันทึกที่กำหนดเองในการจัดการข้อมูลของบริษัทตามพื้นที่ ตัวอย่างนี้จะใช้สมุดบันทึกสองเล่ม คือ ตะวันตกเฉียงใต้ และ ตะวันออก สมุดบันทึกตะวันตกเฉียงใต้มีสมาชิกสามคน Amanda Jacobsen David Bloom Carlos Guzman ผู้ใช้ทั้งหมดในสมุดบันทึกตะวันตกเฉียงใต้มีโปรไฟล์การเข้าใช้แบบอ่านอย่างเดียวในบทบาทในสมุดบันทึกของตน สมุดบันทึกตะวันออกมีสมาชิกสามคน: Rick Rogers Raj Kumar Jonathan Hope ผู้ใช้ทั้งหมดในสมุดบันทึกตะวันออกมีโปรไฟล์การเข้าใช้แบบอ่านอย่างเดียวในบทบาทในเรคคอร์ดการเป็นสมาชิกสมุดบันทึกของตน เมื่อผู้ใช้คนใดก็ตามจัดเรคคอร์ดทำบริษัทหรือโอกาสทางการขายกระบวนการอัตโนมัติ (เวิร์กโฟลว์) จะกำหนดสมุดบันทึกที่เหมาะสมให้กับเรคคอร์ด ซึ่งจะกำหนดสมุดบันทึกให้ตามแอททริบิวพื้นที่ของเรคคอร์ด ผู้ใช้ทั้งหมดมีบทบาทพนักงานขาย ผู้ใช้เหล่านี้สามารถจัดทำบริษัทและโอกาสทางการขายใหม่ รวมทั้งสามารถดูเรคคอร์ดบริษัทและโอกาสทางการขายทั้งหมดในพื้นที่ของตนได้ แต่จะไม่สามารถดูเรคคอร์ดในพื้นที่อื่น ตารางต่อไปนี้แสดงการตั้งค่าประเภทเรคคอร์ดในบทบาทพนักงานขาย
ประเภทเรคคอร์ดหลัก | มีสิทธิ์เข้าใช้งาน | สามารถจัดทำได้ | สามารถอ่านเรคคอร์ดทั้งหมดได้
--- | --- | --- | ---
บริษัท | ใช่ | ใช่ | ไม่
โอกาสทางการขาย | ใช่ | ใช่ | ไม่
ผู้ใช้ทั้งหมดสามารถควบคุมบริษัทและโอกาสทางการขายที่ตนเองจัดทำขึ้นได้ทั้งหมด แต่จะมีสิทธิ์ที่จำกัดบนเรคคอร์ดที่ผู้ใช้นั้นไม่ได้เป็นเจ้าของ บทบาทพนักงานขายต้องการโปรไฟล์การเข้าใช้สองโปรไฟล์คือ โปรไฟล์การเข้าใช้ของเจ้าของ และโปรไฟล์การเข้าใช้ดีฟอลต์ ตารางต่อไปนี้แสดงการตั้งค่าสำหรับโปรไฟล์การเข้าใช้ของเจ้าของที่เป็นพนักงานขาย
ประเภทเรคคอร์ดหลัก | ระดับการเข้าใช้ | ประเภทเรคคอร์ดที่เกี่ยวข้อง | ระดับการเข้าใช้
--- | --- | --- | ---
บริษัท | อ่าน/แก้ไข/ลบ | โอกาสทางการขาย | ค่าหลักที่รับค่า
สมุดบันทึก | อ่านอย่างเดียว
โอกาสทางการขาย | อ่าน/แก้ไข/ลบ | สมุดบันทึก | อ่านอย่างเดียว
ตารางต่อไปนี้แสดงการตั้งค่าสำหรับโปรไฟล์การเข้าใช้ดีฟอลต์ของพนักงานขาย
ประเภทเรคคอร์ดหลัก | ระดับการเข้าใช้ | ประเภทเรคคอร์ดที่เกี่ยวข้อง | ระดับการเข้าใช้
--- | --- | --- | ---
บริษัท | อ่านอย่างเดียว | โอกาสทางการขาย | ค่าหลักที่รับค่า
สมุดบันทึก | อ่านอย่างเดียว
โอกาสทางการขาย | อ่านอย่างเดียว | สมุดบันทึก | อ่านอย่างเดียว
หมายเหตุ สำหรับประเภทเรคคอร์ดหลักทั้งหมดที่สนับสนุนสมุดบันทึก ความสัมพันธ์กับประเภทเรคคอร์ดที่เกี่ยวข้องกับสมุดบันทึกจะเป็นความสัมพันธ์แบบหนึ่งค่าต่อหนึ่งค่า ในตัวอย่างของการคำนวณสิทธิ์การเข้าใช้นี้ จะถือว่าการรับค่าทีมไม่เปิดใช้สำหรับประเภทเรคคอร์ดโอกาสทางการขาย กล่าวคือ ช่องทำเครื่องหมาย เปิดใช้การรับค่าทีมหลักสำหรับโอกาสทางการขาย บนเพจโปรไฟล์บริษัทถูกยกเลิกการเลือก สำหรับข้อมูลเพิ่มเติมเกี่ยวกับลักษณะการทำงานของฟังก์ชันการรับค่าทีมหลัก โปรดดูที่ เกี่ยวกับการส่งต่อผ่านไปถึงการรับค่าทีม เมื่อ Amanda Jacobsen ดูรายการของบริษัทในบริษัทของตน Amanda จะสามารถเห็นบริษัทในสมุดบันทึกตะวันตกเฉียงใต้และบริษัทที่ตนเองเป็นเจ้าของ Amanda จะไม่สามารถเห็นบริษัทอื่นๆ ตารางต่อไปนี้แสดงเรคคอร์ดที่ Amanda เห็นเมื่อคลิกบริษัทที่ชื่อ บริษัท 1 เพื่อดูข้อมูลเรคคอร์ดเพิ่มเติม สำหรับตัวอย่างนี้จะแสดงเฉพาะฟิลด์และคอลัมน์ที่สำคัญเท่านั้น
รายละเอียดบริษัท: Account 1
รายละเอียดบริษัท
ชื่อบริษัท: | Account 1
เจ้าของ: | Jonathan Hope
โอกาสทางการขาย
ชื่อโอกาสทางการขาย | เจ้าของ
Opportunity X | Amanda Jacobsen
Opportunity Y | David Bloom
ทีมของบริษัท
นามสกุล | ชื่อ | การเข้าใช้บริษัท
Hope | Jonathan | เจ้าของ
Amanda สามารถเห็นโอกาสทางการขายสองรายการเนื่องจากโอกาสทางการขายเหล่านั้นอยู่ในสมุดบันทึกตะวันตกเฉียงใต้ซึ่งตนเองเป็นสมาชิกอยู่ สมาชิกอื่นๆ ของสมุดบันทึกตะวันตกเฉียงใต้จะสามารถเห็นโอกาสทางการขายเหล่านั้นด้วยเช่นกัน Jonathan Hope เป็นสมาชิกของสมุดบันทึกตะวันออก เมื่อ Jonathan เข้าสู่ระบบ Oracle CRM On Demand ก็จะสามารถเห็น บริษัท 1 เนื่องจากเขาเป็นเจ้าของบริษัท อย่างไรก็ตาม เขาจะไม่สามารถเห็นโอกาสทางการขายที่สัมพันธ์กับบริษัท 1 ที่เขาไม่ได้เป็นเจ้าของ ระดับการเข้าใช้ค่าหลักที่รับค่าในประเภทเรคคอร์ดที่เกี่ยวข้องของโอกาสทางการขายของบริษัททำให้เกิดความปลอดภัยเช่นนี้ Rick Rogers และ Raj Kumar ซึ่งเป็นสมาชิกของสมุดบันทึกตะวันออกจะไม่สามารถเห็น บริษัท 1, โอกาสทางการขาย X หรือ โอกาสทางการขาย Y ได้ พนักงานเหล่านี้ไม่สามารถเห็นบริษัทได้เนื่องจากไม่ได้อยู่ในสมุดบันทึกตะวันออก และบทบาทของตนป้องกันไม่ให้สามารถเห็นเรคคอร์ดบริษัทที่ไม่ได้เป็นเจ้าของ ในทำนองเดียวกัน พนักงานเหล่านี้ไม่สามารถเห็น โอกาสทางการขาย X หรือ โอกาสทางการขาย Y เนื่องจากโอกาสทางการขายไม่ได้อยู่ในสมุดบันทึกตะวันออก และบทบาทของตนเองจะป้องกันไม่ให้เห็นโอกาสทางการขายที่ตนเองไม่ได้เป็นเจ้าของ Amanda ไม่สามารถแก้ไข โอกาสทางการขาย Y ซึ่งเป็นของ David Bloom ที่เป็นเช่นนี้เนื่องจากสาเหตุต่อไปนี้: Amanda ไม่ได้เป็นเจ้าของบริษัท ดังนั้นจึงไม่ได้ใช้โปรไฟล์การเข้าใช้ของเจ้าของ บทบาทของ Amanda ไม่อนุญาตให้เข้าใช้เรคคอร์ดโอกาสทางการขายที่ตนเองไม่ได้เป็นเจ้าของ ดังนั้นจึงไม่ได้ใช้โปรไฟล์การเข้าใช้ดีฟอลต์ โปรไฟล์การเข้าใช้โปรไฟล์เดียวที่ใช้ได้ในขณะนี้คือโปรไฟล์การเข้าใช้อ่านอย่างเดียวซึ่ง Amanda มีจากการเป็นสมาชิกสมุดบันทึกตะวันตกเฉียงใต้ ดังนั้นระดับการเข้าใช้ของ Amanda สำหรับโอกาสทางการขาย Y คือ อ่านอย่างเดียว #### หัวข้อที่เกี่ยวข้อง ดูหัวข้อดังต่อไปนี้สำหรับตัวอย่างเพิ่มเติม: ตัวอย่างที่ 1: การใช้ระดับการเข้าใช้มุมมอง ตัวอย่างที่ 2: การใช้ระดับการเข้าใช้ค่าหลักที่รับค่า

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.