| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับการจำกัดที่อยู่ IP สำหรับบทบาท คุณสามารถระบุการจำกัดที่อยู่ IP ที่ระดับบทบาท ฟังก์ชันนี้จะช่วยให้คุณสามารถจำกัดการเข้าใช้ Oracle CRM On Demand เพื่อให้ผู้ใช้ที่มีบทบาทบางอย่างสามารถไซน์อินเข้าสู่ Oracle CRM On Demand จากคอมพิวเตอร์ที่มีที่อยู่ IP ภายในช่วงที่กำหนดไว้สำหรับบทบาทนั้นเท่านั้น นอกจากนี้ คุณยังสามารถระบุการจำกัดที่อยู่ IP ได้ที่ระดับบริษัทด้วย สำหรับข้อมูลเพิ่มเติม โปรดดูที่ การจำกัดการใช้งานให้กับที่อยู่ IP ผู้ใช้จะสามารถไซน์อินได้ก็ต่อเมื่อที่อยู่ IP ของคอมพิวเตอร์ของผู้ใช้อยู่ภายในช่วงที่กำหนดไว้ที่ระดับบทบาทและที่ระดับบริษัท เพื่อให้คุณสามารถจำกัดการเข้าใช้ Oracle CRM On Demand ตามช่วงที่อยู่ IP ที่กำหนดที่ระดับบริษัท ที่ระดับบทบาท หรือทั้งสองระดับ ต้องเลือกช่องทำเครื่องหมาย ใช้งานการจำกัดที่อยู่ IP แล้ว ในโปรไฟล์บริษัท หากยังไม่ได้เลือกช่องทำเครื่องหมายนี้ ให้ติดต่อ Oracle CRM On Demand Customer Care และขอให้เลือกช่องทำเครื่องหมายให้ คุณสามารถจำกัดการเข้าใช้ตามช่วงที่อยู่ IP ที่กำหนดไว้ที่ระดับบทบาทได้ แม้ว่าคุณไม่ได้จำกัดการเข้าใช้ตามช่วงที่อยู่ IP ที่กำหนดไว้ที่ระดับบริษัท อย่างไรก็ตาม ถ้าคุณจำกัดการเข้าใช้ตามช่วงที่อยู่ IP ที่กำหนดทั้งที่ระดับบริษัทและระดับบทบาท ช่วงที่อยู่ IP ที่คุณอนุญาตสำหรับบทบาทผู้ใช้ต้องอยู่ในช่วงที่อยู่ IP ที่คุณอนุญาตที่ระดับบริษัท หากคุณจำกัดการเข้าใช้สำหรับบทบาทผู้ใช้ ผู้ใช้ที่มีบทบาทนั้นจะสามารถไซน์อินเข้าสู่ Oracle CRM On Demand ได้ก็ต่อเมื่อที่อยู่ IP ของคอมพิวเตอร์ของผู้ใช้ดังกล่าวอยู่ภายในช่วงที่อยู่ IP ที่อนุญาตสำหรับบทบาทผู้ใช้ และอยู่ในช่วงที่อยู่ IP ที่อนุญาตที่ระดับบริษัทเท่านั้น ตารางต่อไปนี้จะแสดงตัวอย่างวิธีการทำงานของการจำกัดที่อยู่ IP ที่ระดับบริษัทร่วมกับการจำกัดที่อยู่ IP ที่ระดับบทบาท สำหรับทุกกรณีที่แสดงในตารางนี้ จะมีการเลือกช่องทำเครื่องหมาย ใช้งานการจำกัดที่อยู่ IP ในโปรไฟล์บริษัท และจะไม่ระบุการจำกัดที่อยู่ IP ไว้ในบทบาทใดๆ นอกเหนือจากบทบาทพนักงานขายนอกสถานที่
ที่อยู่ IP ที่อนุญาตที่ระดับบริษัท | ที่อยู่ IP ที่อนุญาตสำหรับบทบาทพนักงานขายนอกสถานที่ | ที่อยู่ IP ที่อนุญาตสำหรับผู้ใช้ | หมายเหตุ
--- | --- | --- | ---
ไม่ระบุที่อยู่ IP | 203.0.113.254 | อนุญาตที่อยู่ IP 203.0.113.254 สำหรับผู้ใช้ที่มีบทบาทพนักงานขายนอกสถานที่ อนุญาตที่อยู่ IP ใดก็ได้สำหรับผู้ใช้ที่ไม่มีบทบาทพนักงานขายนอกสถานที่ | ไม่มี
198.51.100.1 ถึง 198.51.100.254 | ไม่ระบุที่อยู่ IP | อนุญาตที่อยู่ IP 198.51.100.1 ถึง 198.51.100.254 สำหรับผู้ใช้ทั้งหมด | ไม่มี
198.51.100.1 ถึง 198.51.100.254 | 203.0.113.254 | ไม่อนุญาตที่อยู่ IP สำหรับผู้ใช้ที่มีบทบาทพนักงานขายนอกสถานที่ อนุญาตที่อยู่ IP 198.51.100.1 ถึง 198.51.100.254 สำหรับผู้ใช้ที่ไม่มีบทบาทพนักงานขายนอกสถานที่ | ที่อยู่ IP 203.0.113.254 ไม่ได้อยู่ภายในช่วงที่อยู่ที่อนุญาตที่ระดับบริษัท
192.0.2.1 ถึง 192.0.2.254 | 192.0.2.1.50 | อนุญาตที่อยู่ IP 192.0.2.1.50 สำหรับผู้ใช้ที่มีบทบาทพนักงานขายนอกสถานที่ อนุญาตที่อยู่ IP 192.0.2.1 ถึง 192.0.2.254 สำหรับผู้ใช้ที่ไม่มีบทบาทพนักงานขายนอกสถานที่ | ที่อยู่ IP 192.0.2.1.50 อยู่ภายในช่วงที่อยู่ที่อนุญาตที่ระดับบริษัท
ไม่ระบุที่อยู่ IP | ไม่ระบุที่อยู่ IP | ผู้ใช้ทั้งหมด รวมถึงผู้ใช้ที่มีบทบาทพนักงานขายนอกสถานที่สามารถเข้าใช้ Oracle CRM On Demand ได้จากทุกที่อยู่ IP | ไม่มี
สำหรับข้อมูลเกี่ยวกับการจำกัดการเข้าใช้ Oracle CRM On Demand ตามช่วงที่อยู่ IP ที่กำหนดที่ระดับบทบาท โปรดดูที่ การเพิ่มบทบาท

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.