| พิมพ์ เปิดเวอร์ชัน PDF ของวิธีใช้แบบออนไลน์

#### การแสดงผลลัพธ์ในมุมมองกราฟ ใช้มุมมองกราฟเพื่อแสดงข้อมูลเป็นกราฟ ตารางต่อไปนี้แสดงประเภทของกราฟที่พร้อมใช้งานและอธิบายการใช้งาน ตารางยังแสดงสไตล์ที่พร้อมใช้งานของแต่ละประเภท ประเภทกราฟทั้งหมด ยกเว้นกราฟแสดงค่าแบบจุด กราฟแสดงค่าแบบมุมองศา และ Microchart สามารถเป็นแบบ 2 มิติ (2D) หรือ 3 มิติ (3D) กราฟบางประเภทไม่เหมาะสมสำหรับข้อมูลบางประเภท
ประเภทกราฟ | ประเภทย่อยของกราฟ | คำอธิบาย | รูปแบบ
--- | --- | --- | ---
บาร์ | แนวตั้ง แนวนอน แนวตั้งซ้อนกัน แนวนอนซ้อนกัน แนวตั้งซ้อนกัน 100% แนวนอนซ้อนกัน 100% | กราฟแท่งแสดงจำนวนที่เกี่ยวข้องกับประเภท กราฟแท่งแสดงจำนวนเป็นความยาวของแท่ง และประเภทเป็นแท่งหรือกลุ่มของแท่ง กราฟแท่งมีประโยชน์ในการเปรียบเทียบความแตกต่างระหว่างรายการที่เหมือนกัน ตัวอย่างเช่น คุณสามารถเปรียบเทียบยอดขายผลิตภัณฑ์ที่แข่งขัน ยอดขายผลิตภัณฑ์ประเภทเดียวกันในช่วงเวลาต่างๆ หรือยอดขายผลิตภัณฑ์เดียวกันในตลาดต่างๆ กราฟแท่งสามารถใช้ในการเปรียบเทียบคอลัมน์การวัดโดยการแสดงแท่งในทิศทางตามแนวนอนหรือแนวตั้ง | สี่เหลี่ยม สามเหลี่ยม ทรงกระบอก ข้าวหลามตัด ไล่ระดับ ระบายด้วยลวดลาย
เส้น | ไม่มี | กราฟเส้นแสดงจำนวนตามช่วงเวลาหรือตามประเภท กราฟเส้นมีประโยชน์ในการแสดงแนวโน้มตามช่วงเวลา สามารถใช้กราฟเส้นในการพล็อตหลายคอลัมน์การวัดได้ | เส้นมาตรฐาน เส้นขั้นบันได เส้นโค้ง
พื้นที่ | ซ้อน ซ้อน 100% | กราฟพื้นที่แสดงแนวโน้มของการสนับสนุนของแต่ละค่าตามช่วงเวลาหรือตามประเภท กราฟพื้นที่เป็นกราฟเส้นที่บริเวณระหว่างเส้นจะถูกเติม การซ้อนของบริเวณจะเพิ่มไปยังค่ารวมสำหรับแต่ละช่วงเวลาหรือประเภท ในกราฟซ้อน 100% แต่ละประเภทจะแสดงเป็นค่าเปอร์เซ็นต์ที่มีส่วนร่วมของค่ารวม | ระบายสีทึบ ระบายสีไล่ระดับ ระบายด้วยลวดลาย
วงกลม | ไม่มี | กราฟวงกลมแสดงชุดข้อมูลเป็นเปอร์เซ็นต์รวม กราฟวงกลมมีประโยชน์ในการเปรียบเทียบส่วนใดส่วนหนึ่งจากส่วนทั้งหมด เช่น ยอดขายของพื้นที่หรือเขต | ระบายสีทึบ ระบายสีไล่ระดับ ระบายด้วยลวดลาย
เส้นและแท่ง | มาตรฐาน ซ้อน | กราฟเส้นและแท่งใช้พล็อตชุดข้อมูลสองชุดด้วยช่วงที่ต่างกัน: ชุดหนึ่งเป็นกราฟแท่ง และอีกชุดหนึ่งเป็นเส้นที่ซ้อนบนกราฟแท่ง กราฟเส้นและแท่งมีประโยชน์ในการแสดงความสัมพันธ์ของแนวโน้มระหว่างชุดข้อมูล | สี่เหลี่ยม สามเหลี่ยม ทรงกระบอก ข้าวหลามตัด ไล่ระดับ ระบายด้วยลวดลาย
เส้นชุดเวลา | ไม่มี | กราฟเส้นชุดเวลาใช้พล็อตข้อมูลชุดเวลา กราฟจะปรับสเกลแกนแนวนอนตามเวลาที่ผ่านไประหว่างจุดข้อมูล | เส้นมาตรฐาน เส้นขั้นบันได เส้นโค้ง
พาเรโต | ไม่มี | กราฟพาเรโตเป็นรูปแบบหนึ่งของกราฟแท่งและกราฟเส้น ซึ่งแสดงเกณฑ์ตามลำดับจากมากไปหาน้อย ในกราฟประเภทนี้ เส้นจะแสดงยอดรวมสะสมของเปอร์เซ็นต์ กราฟพาเรโตมีประโยชน์ในการระบุอีลิเมนต์ที่สำคัญ เช่น ดีที่สุด แย่ที่สุด หรือมากที่สุดและน้อยที่สุด | สี่เหลี่ยม สามเหลี่ยม ทรงกระบอก ข้าวหลามตัด ไล่ระดับ ระบายด้วยลวดลาย
กราฟแสดงค่าแบบจุด | ไม่มี | กราฟแสดงค่าแบบจุดแสดงค่า x-y เป็นจุดกระจายแยกกันภายในกริด x-y โดยจะพล็อตข้อมูลอ้างอิงตามตัวแปรอิสระ 2 ตัว กราฟแสดงค่าแบบจุดจะทำให้คุณสามารถพล็อตจุดข้อมูลจำนวนมากและสังเกตการรวมกลุ่มของจุดข้อมูลได้ กราฟแสดงค่าแบบจุดมีประโยชน์ในการสังเกตความสัมพันธ์และแนวโน้มของชุดข้อมูลขนาดใหญ่ คำแนะนำ: ในการจัดทำกราฟแสดงค่าแบบจุด ให้พล็อตข้อมูลหนึ่งบนแกน x และอีกข้อมูลหนึ่งบนแกน y ข้อมูลเหล่านี้จะถูกพล็อตไว้สำหรับเลือกบนแกนระดับ | แสดงค่าแบบจุดมาตรฐาน แสดงค่าแบบจุดพร้อมเส้น
ฟองอากาศ | ไม่มี | กราฟฟองอากาศเป็นการผันแปรของกราฟจุดกระจาย ซึ่งแสดงอีลิเมนต์ข้อมูลเป็นวงกลม (ฟองอากาศ) โดยกราฟนี้จะแสดงตัวแปร 3 ตัวแบบ 2มิติ ซึ่งค่าหนึ่งแทนด้วยตำแหน่งวงกลมบนแกน X ส่วนอีกค่าหนึ่งแทนด้วยตำแหน่งวงกลมบนแกน Y และค่าที่สามแทนด้วยวงกลมในขนาดที่สัมพันธ์กัน กราฟฟองอากาศมีประโยชน์ในการพล็อตข้อมูลด้วยตัวแปรสามตัว และแสดงข้อมูลทางการเงินในช่วงเวลาหนึ่ง คำแนะนำ: ในการจัดทำกราฟฟองอากาศ ให้พล็อตข้อมูลที่หนึ่งบนแกน x ข้อมูลที่สองบนแกน y และข้อมูลที่สามบนแกนรัศมีของฟองอากาศ ข้อมูลทั้งสามนี้จะถูกพล็อตไว้สำหรับเลือกบนแกนระดับ | ไม่มี
กราฟวงกลมแสดงค่าแบบมุมองศา | ไม่มี | กราฟวงกลมแสดงค่าแบบมุมองศามีวิธีการพล็อตข้อมูลแบบเดียวกับกราฟแท่ง แต่จะแสดงข้อมูลจากจุดศูนย์กลางของกราฟ โดยอีลิเมนต์ข้อมูลแต่ละรายการจะมีแกนแสดงค่าเป็นของตนเอง กราฟวงกลมแสดงค่าแบบมุมองศามีประโยชน์ในการตรวจสอบความทับซ้อนกันและการกระจายของข้อมูล | ไม่มี
Microchart | เส้นสปาร์ค แท่งสปาร์ค พื้นที่สปาร์ค | แต่ละประเภทของกราฟเหล่านี้จะเป็นกราฟิกที่มีขนาดเท่าข้อความ (ของขนาดที่เหมือนกันกับชิ้นส่วนของข้อความใกล้เคียง) ที่แสดงเฉพาะในบริบทของมุมมองโครงสร้างเท่านั้น และเหมาะที่สุดสำหรับการแสดงข้อมูลแนวโน้ม ประเภทกราฟ Microchart มีประโยชน์ภายในโครงสร้างขั้นสูง ซึ่งข้อมูลจะแสดงเป็นส่วนผสมของกราฟสปาร์คและตัวเลข Microchart ไม่มีแกนหรือคำอธิบาย เช่นเดียวกับกราฟที่มีขนาดใหญ่กว่า ค่าการวัดของ Microchart จะแสดงเป็นแท่ง (หรือเส้น หรือพื้นที่) ที่มีขนาดแบบสัมพัทธ์ ชื่อการวัดแต่ละชื่อจะแสดงในส่วนหัวของคอลัมน์ รายละเอียดเพิ่มเติมของการวัดจะแสดงเป็นข้อความคำแนะนำเครื่องมือเมื่อคุณเลื่อนเมาส์เหนือเซลล์ข้อมูล | ไม่มี
Waterfall | ไม่มี | กราฟ Waterfall ให้คุณแสดงวิธีที่ค่าเพิ่มหรือลดตามลำดับและแบบสะสม กราฟ Waterfall ช่วยให้มุ่งเน้นความสนใจของผู้ใช้ไปที่วิธีที่การวัดแต่ละรายการสนับสนุนยอดรวมโดยรวม และสื่อสารผ่านการจัดรูปแบบโดยใช้สี ค่าเริ่มต้นจะถูกรวมกับค่าต่อมา (ทั้งผลต่างหรือการเปลี่ยนแปลงที่เป็นลบและบวก) เพื่อให้ได้ยอดรวม จะมียอดรวมเดียวต่อกราฟ Waterfall เท่านั้นและสามารถเพิ่มยอดรวมย่อยได้ | สามสี (เพิ่ม ลด และยอดรวม) สี่สี (แรก เพิ่ม ลด และยอดรวม) สีเดียว สองสี กำหนดเอง
หมายเหตุ: Oracle CRM On Demand ใช้กลไกการสร้างกราฟของบุคคลที่สาม ประเภทของกราฟ ขนาด และจำนวนอีลิเมนต์ของกราฟจะมีผลต่อการแสดงแกนหรือคำอธิบาย แกนหรือคำอธิบายจะแสดงหรือไม่ขึ้นอยู่กับพื้นที่ว่างที่มีบนเพจเว็บเบราเซอร์ ในบางครั้ง คุณอาจแสดงแกนและคำอธิบายในกราฟได้โดยปรับการควบคุมความกว้างและความสูง หมายเหตุ: หากคุณเลือกกราฟที่ไม่สามารถใช้ร่วมกับผลลัพธ์ได้ ผลลัพธ์จะไม่แสดง ขั้นตอนต่อไปนี้จะอธิบายวิธีการแก้ไขมุมมองกราฟ เมื่อต้องการแก้ไขมุมมองกราฟ ถ้ามุมมองยังไม่อยู่ในโครงร่างประกอบ ให้เพิ่มมุมมองดังกล่าว สำหรับคำแนะนำในการเพิ่มมุมมอง โปรดดูที่ การเพิ่มและการแก้ไขมุมมอง ในแท็บผลลัพธ์ของโปรแกรมแก้ไขการวิเคราะห์ ให้คลิกปุ่มแก้ไขมุมมองสำหรับมุมมองกราฟ โปรแกรมแก้ไขมุมมองกราฟจะเปิดขึ้น ในกรอบโครงร่าง ให้ลากฟิลด์และวางลงในเป้าหมายดรอปตามที่จำเป็น สำหรับข้อมูลเพิ่มเติมเกี่ยวกับเป้าหมายดรอป โปรดดูที่ เกี่ยวกับเป้าหมายดรอปในโปรแกรมแก้ไขมุมมอง คำแนะนำ: คุณสามารถเพิ่มคอลัมน์ในการวิเคราะห์ในขณะที่คุณอยู่ในโปรแกรมแก้ไขมุมมองกราฟ โดยการเลือกชื่อฟิลด์สำหรับคอลัมน์ในกรอบประเภทเรื่อง และลากชื่อนั้นไปยังเป้าหมายดรอป หรือคุณสามารถนาวิเกตไปที่แท็บเกณฑ์เพื่อเพิ่มคอลัมน์เพิ่มเติม สำหรับข้อมูลเกี่ยวกับการเพิ่มคอลัมน์ในแท็บเกณฑ์ โปรดดูที่ การเพิ่มคอลัมน์ในการวิเคราะห์ คอลัมน์ใดๆ ที่คุณเพิ่มในโปรแกรมแก้ไขมุมมองกราฟจะถูกเพิ่มลงในการวิเคราะห์โดยรวม คุณสามารถดูคอลัมน์ได้ในแท็บเกณฑ์และในมุมมองอื่นๆ รวมถึงมุมมองกราฟด้วย อย่างไรก็ตาม คุณไม่สามารถลบคอลัมน์จากการวิเคราะห์ที่คุณทำงานในโปรแกรมแก้ไขมุมมองกราฟได้ เมื่อต้องการลบคอลัมน์จากมุมมองกราฟและจากการวิเคราะห์ คุณต้องนาวิเกตไปยังแท็บเกณฑ์ และเลือกลบจากรายการดรอปดาวน์ของตัวเลือกสำหรับคอลัมน์ คลิกไอคอนแก้ไขคุณสมบัติกราฟในแถบเครื่องมือ ในกล่องโต้ตอบคุณสมบัติกราฟ ให้ระบุคุณสมบัติที่คุณต้องการ คุณสามารถระบุสิ่งต่อไปนี้ได้: คุณสมบัติที่เกี่ยวข้องกับแคนวาสสำหรับมุมมองกราฟ เช่น ความกว้าง ความสูง และตำแหน่งคำอธิบาย คุณสมบัติที่ควบคุมลักษณะที่ปรากฏของมุมมองกราฟ เช่น สไตล์ หมายเหตุ: คุณสามารถจัดรูปแบบลักษณะที่ปรากฏของกราฟได้สองวิธี: โดยยึดตามตำแหน่งของอีลิเมนต์ของกราฟ และโดยยึดตามเงื่อนไขที่นำไปใช้กับคอลัมน์ ข้อมูลเพิ่มเติมเกี่ยวกับการจัดรูปแบบลักษณะที่ปรากฏของกราฟที่ยึดตามการตั้งค่าจะมีให้ในภายหลังในหัวข้อนี้ คุณสมบัติสำหรับขีดจำกัดแกนและการทำเครื่องหมาย คุณสมบัติที่ควบคุมการแสดงของชื่อและป้ายสำหรับกราฟ เมื่อคุณทำการเปลี่ยนแปลงเสร็จแล้ว ให้คลิก ตกลง เพื่อปิดกล่องโต้ตอบคุณสมบัติกราฟ กราฟจะรีเฟรช ซึ่งกราฟดังกล่าวอาจมีการปรับขนาดให้เหมาะสมกับการเลือกของคุณ คลิกเสร็จสิ้นเพื่อปิดโปรแกรมแก้ไขมุมมองกราฟ บันทึกการวิเคราะห์ ### การจัดรูปแบบลักษณะของกราฟ คุณสามารถจัดรูปแบบลักษณะของกราฟโดยยึดตามหนึ่งในการตั้งค่าต่อไปนี้: ตำแหน่งของอีลิเมนต์ของกราฟ (เช่น เส้นหรือแท่งในกราฟเส้นและแท่งหรือชิ้นส่วนในกราฟวงกลม) การจัดรูปแบบตามตำแหน่งจะให้คุณกำหนดลักษณะของกราฟเองโดยยึดตามตำแหน่งของอีลิเมนต์ของกราฟ ซึ่งก็คือลำดับตัวเลขที่อีลิเมนต์ของกราฟ (เช่น แท่ง) แสดงในกลุ่ม กลุ่มจะได้รับการระบุโดยคอลัมน์แอททริบิวที่แสดงในบริเวณเป้าหมายดรอป จัดกลุ่มตาม ในโปรแกรมแก้ไขมุมมองกราฟ เงื่อนไขที่นำไปใช้กับคอลัมน์ การจัดรูปแบบตามเงื่อนไขจะนำไปใช้กับค่าคอลัมน์ที่ตรงตามเงื่อนไข คุณสามารถระบุสีที่จะแสดงข้อมูลกราฟตามค่าคอลัมน์ที่ระบุหรือช่วงของค่าคอลัมน์ที่ตรงตามเงื่อนไขที่ระบุสำหรับคอลัมน์ ขั้นตอนต่อไปนี้อธิบายวิธีการจัดรูปแบบลักษณะที่ปรากฏของกราฟ ในการจัดรูปแบบลักษณะที่ปรากฏของกราฟ ในแท็บผลลัพธ์ของโปรแกรมแก้ไขการวิเคราะห์ ให้คลิกไอคอนแก้ไขมุมมองสำหรับมุมมองกราฟ ในโปรแกรมแก้ไขมุมมองกราฟ ให้คลิกไอคอนแก้ไขคุณสมบัติกราฟในแถบเครื่องมือ ในกล่องโต้ตอบคุณสมบัติกราฟ ให้คลิกแท็บสไตล์ คลิกลิงค์ สไตล์และการจัดรูปแบบตามเงื่อนไข เพื่อเปิดกล่องโต้ตอบ สไตล์และการจัดรูปแบบตามเงื่อนไข เมื่อต้องการจัดรูปแบบลักษณะที่ปรากฏของกราฟตามตำแหน่งของอีลิเมนต์ของกราฟ ให้ทำดังต่อไปนี้: คลิกแท็บการจัดรูปแบบสไตล์ เลือกแท็บสำหรับอีลิเมนต์ของกราฟ (เช่น แท่ง) ที่คุณต้องการเพิ่มตำแหน่งที่จัดรูปแบบที่กำหนดเอง คลิกไอคอน เพิ่มตำแหน่งใหม่ (เครื่องหมายบวกสีเขียว) ในตาราง ตำแหน่งที่จัดรูปแบบที่กำหนดเอง ให้ระบุการจัดรูปแบบสำหรับรายการตำแหน่งใหม่ ตัวอย่างเช่น เมื่อต้องการเลือกสีที่จะใช้กับตำแหน่ง ให้คลิกลูกศรลงที่อยู่ถัดจากกล่องสีเพื่อเข้าใช้กล่องโต้ตอบเครื่องมือเลือกสี (โปรดทราบว่าตัวเลือกการจัดรูปแบบจะขึ้นอยู่กับอีลิเมนต์) คลิก ตกลง เมื่อต้องการจัดรูปแบบลักษณะที่ปรากฏของกราฟตามเงื่อนไขที่นำไปใช้ ให้ทำดังต่อไปนี้: คลิกแท็บการจัดรูปแบบตามเงื่อนไข คลิกเพิ่มรูปแบบตามเงื่อนไข และเลือกคอลัมน์ที่คุณต้องการนำเงื่อนไขไปใช้ ในกล่องโต้ตอบเงื่อนไขใหม่ ให้เลือกตัวดำเนินการและใส่ค่าคอลัมน์หรือช่วงของค่าคอลัมน์สำหรับเงื่อนไขนี้ คลิก ตกลง ในแท็บการจัดรูปแบบตามเงื่อนไข เมื่อต้องการเลือกสีที่จะนำไปใช้กับค่าคอลัมน์เมื่อตรงกับเงื่อนไข ให้คลิกลูกศรลงถัดจากกล่องสีเพื่อเข้าใช้กล่องโต้ตอบเครื่องมือเลือกสี หมายเหตุ: ถ้าคุณระบุหลายเงื่อนไข เงื่อนไขทั้งหมดจะได้รับการประเมินและรูปแบบสำหรับเงื่อนไขที่เป็นจริงจะถูกผสาน ถ้ามีข้อขัดแย้งระหว่างรูปแบบ เงื่อนไขที่ได้รับการยืนยันว่าจริงล่าสุดจะเป็นตัวกำหนดรูปแบบที่แสดง คลิก ตกลง เมื่อคุณทำการเปลี่ยนแปลงเสร็จแล้ว ให้คลิก ตกลง เพื่อปิดกล่องโต้ตอบคุณสมบัติกราฟ คลิกเสร็จสิ้นเพื่อปิดโปรแกรมแก้ไขมุมมองกราฟ บันทึกการวิเคราะห์

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.