| พิมพ์ เปิดเวอร์ชัน PDF ของวิธีใช้แบบออนไลน์

#### คำแนะนำประเภทฟิลด์สำหรับการอิมปอร์ตข้อมูล ตรวจดูให้แน่ใจว่าข้อมูลที่คุณต้องการอิมปอร์ตเป็นไปตามข้อกำหนดของประเภทฟิลด์ ประเภทฟิลด์ซึ่งอธิบายในหัวข้อนี้ได้แก่: ข้อความ รายการสำหรับเลือก ตัวเลข จำนวนเต็ม สกุลเงิน เปอร์เซ็นต์ ช่องทำเครื่องหมาย อีเมล์ โทรศัพท์ วันที่/เวลา วันที่ #### ข้อความ แต่ละฟิลด์ข้อความใน Oracle CRM On Demand จำกัดความยาวสูงสุด ตัวอักษรที่เกินจะไม่ถูกอิมปอร์ต ข้อความอีเมล์ผลการอิมปอร์ตจะเตือนคุณเมื่อเกิดปัญหาเกี่ยวกับความยาวสูงสุดนี้ คำแนะนำ: เปรียบเทียบความยาวของข้อมูลที่คุณต้องการอิมปอร์ตกับความยาวสูงสุดที่กำหนด (เปิดไฟล์ในแอปพลิเคชันสเปรดชีทและใช้ฟังก์ชันในสเปรดชีทเพื่อหาค่าที่ยาวที่สุดในคอลัมน์) หากข้อมูลยาวเกินที่กำหนด ให้ลองอิมปอร์ตข้อมูลลงในฟิลด์ที่กำหนดเอง แบ่งข้อมูลลงในฟิลด์ที่แยกกันสองฟิลด์ หรือย่อข้อมูลให้พอดีกับความยาวที่กำหนดให้ #### รายการสำหรับเลือก ฟิลด์รายการสำหรับเลือกค่าเดียวอนุญาตให้ผู้ใช้เลือกค่าเดียวจากรายการค่าสำหรับฟิลด์นั้นๆ ฟิลด์รายการสำหรับเลือกแบบหลายรายการอนุญาตให้ผู้ใช้เลือกค่าตั้งแต่หนึ่งค่าขึ้นไปจากรายการค่าสำหรับฟิลด์นั้นๆ เมื่อคุณอิมปอร์ตหลายค่าเข้าสู่ฟิลด์รายการสำหรับเลือกแบบหลายรายการ คุณต้องแยกค่าออกจากกันด้วยเซมิโคลอน หากภาษาของผู้ใช้ของคุณเหมือนกับภาษาของบริษัท ดังนั้น ระหว่างกระบวนการอิมปอร์ต คุณสามารถเลือกว่าต้องการเพิ่มค่ารายการสำหรับเลือกค่าใหม่จากไฟล์ CSV ลงในแอปพลิเคชันหรือไม่ต้องการเพิ่ม ตัวเลือกที่คุณเลือกจะมีผลใช้กับทั้งฟิลด์รายการสำหรับเลือกค่าเดียวและฟิลด์รายการสำหรับเลือกแบบหลายรายการ หมายเหตุ: ตัวเลือกที่อนุญาตให้คุณอิมปอร์ตค่ารายการสำหรับเลือกค่าใหม่จะไม่พร้อมใช้งานเมื่อคุณอิมปอร์ตหมายเหตุ และจะไม่พร้อมใช้งานหากภาษาของผู้ใช้ของคุณแตกต่างจากภาษาดีฟอลต์ของบริษัท หากคุณเลือกที่จะไม่เพิ่มค่า ค่ารายการสำหรับเลือกที่ตรงกันกับค่าในแอปพลิเคชันเท่านั้นที่จะถูกอิมปอร์ต (ตัวพิมพ์เล็ก/ใหญ่ของค่าจะมีผลด้วย) ข้อความอีเมล์ผลการอิมปอร์ตจะเตือนคุณเมื่อเหตุการณ์นี้เกิดขึ้น ผู้ดูแลระบบของบริษัทสามารถทำการเปลี่ยนค่ารายการสำหรับเลือกให้กับฟิลด์ส่วนใหญ่ ยกเว้นฟิลด์บางประเภท (สำหรับข้อยกเว้น โปรดดูที่คำแนะนำของประเภทเรคคอร์ดที่คุณต้องการอิมปอร์ต) หมายเหตุ: หากคุณเลือกตัวเลือกเพิ่มค่ารายการสำหรับเลือกใหม่เมื่อทำการอิมปอร์ตข้อมูล ค่ารายการสำหรับเลือกใหม่อาจไม่ปรากฏในรายงานเป็นเวลา 24 ชั่วโมง ดังนั้นคุณอาจไม่สามารถใช้ค่ารายการสำหรับเลือกใหม่เป็นฟิลเตอร์ในระหว่างช่วงเวลานั้นได้ หากฟิลด์รายการสำหรับเลือกค่าเดียวในเรคคอร์ดมีค่าที่ถูกปิดใช้งาน ค่านั้นจะไม่ถูกลบออกจากฟิลด์เมื่อคุณอัปเดตเรคคอร์ดผ่านโปรแกรมช่วยอิมปอร์ต เว้นแต่คุณจะระบุค่าใหม่ที่ใช้งานอยู่หรือค่านัลสำหรับฟิลด์นั้นในข้อมูลอิมปอร์ต หากฟิลด์รายการสำหรับเลือกแบบหลายรายการในเรคคอร์ดมีค่าที่ถูกปิดใช้งานอย่างน้อยหนึ่งค่า การตั้งค่าในช่องทำเครื่องหมายเก็บรักษาค่ารายการสำหรับเลือกที่ถูกปิดใช้งานไว้เสมอเมื่ออัปเดตในโปรไฟล์บริษัทจะกำหนดว่าโปรแกรมช่วยอิมปอร์ตสามารถอัปเดตฟิลด์นั้นด้วยรายการค่าที่รวมค่าที่ปิดใช้งานที่เลือกไว้แล้วในฟิลด์ได้หรือไม่ สำหรับข้อมูลเพิ่มเติมเกี่ยวกับช่องทำเครื่องหมายเก็บรักษาค่ารายการสำหรับเลือกที่ถูกปิดใช้งานไว้เสมอเมื่ออัปเดต โปรดดูที่ เกี่ยวกับการตั้งค่าเก็บรักษาค่ารายการสำหรับเลือกที่ถูกปิดใช้งานไว้เสมอเมื่ออัปเดต ในการเปรียบเทียบข้อมูลในไฟล์ของคุณกับค่าที่ถูกต้องในแอปพลิเคชัน เปิดไฟล์ของคุณในแอปพลิเคชันสเปรดชีท คำแนะนำ: หากคุณเปิดไฟล์ใน Microsoft Excel คุณสามารถใช้คุณสมบัติ AutoFilter เพื่อดูค่าที่ปรากฏอยู่ในคอลัมน์ในไฟล์ได้ เปรียบเทียบค่าในไฟล์ของคุณกับค่าที่ถูกต้องใน Oracle CRM On Demand ด้วยการทำอย่างใดอย่างหนึ่งต่อไปนี้: หากคุณเป็นผู้ดูแลระบบ ให้คลิกที่ลิงค์ร่วม การจัดการ ในแอปพลิเคชัน และไปที่เพจการตั้งค่าฟิลด์ ซึ่งประกอบด้วยฟิลด์ที่คุณต้องการเปรียบเทียบค่าด้วย ใน Oracle CRM On Demand ให้คลิกแท็บที่เหมาะสมแล้วเลือกเรคคอร์ด ในเพจแก้ไข ให้คลิกรายการดรอปดาวน์สำหรับฟิลด์ที่คุณต้องการตรวจสอบ แล้วเปรียบเทียบค่าเหล่านั้นกับข้อมูลของคุณ คำแนะนำ: หากคุณต้องการจำกัดการอิมปอร์ตข้อมูล เฉพาะ ค่าที่ตรงกับค่าที่มีอยู่ ให้ตรวจสอบให้แน่ใจว่าข้อมูลที่อิมปอร์ตทุกค่าตรงกับค่าที่มีอยู่ ตัวอักษรใหญ่/เล็กจะมีผลในการตรวจสอบว่าตรงกันหรือไม่ คุณสามารถเปลี่ยนแปลงข้อมูลในไฟล์อิมปอร์ตให้ตรงกันกับค่าที่ถูกต้อง หรือเพิ่มค่ารายการสำหรับเลือกลงในแอปพลิเคชันได้ (โปรดดูที่ การเปลี่ยนค่ารายการสำหรับเลือก) #### ตัวเลข ข้อมูลอิมปอร์ตสามารถเป็นตัวเลขใดๆ ตั้งแต่ -2,147,483,648 ถึง 2,147,483,647 โดยจะไม่สนใจเครื่องหมายคอมมาในข้อมูลอิมปอร์ต ตัวเลขหลังจุดทศนิยมจะถูกปัดให้เป็นจำนวนสองหลักที่ใกล้เคียงที่สุด ระหว่างการอิมปอร์ต หากมีตัวอักษรที่ไม่ถูกต้องอยู่ภายในค่าหรือค่าไม่อยู่ภายในช่วงที่กำหนด ข้อมูลในฟิลด์จะไม่ถูกอิมปอร์ต ข้อความอีเมล์ผลการอิมปอร์ตจะเตือนคุณเมื่อเหตุการณ์นี้เกิดขึ้น ฟิลด์ของตัวเลขจะถูกแสดงด้วยรูปแบบทั่วไปในแอปพลิเคชัน โดยไม่คำนึงถึงรูปแบบที่อิมปอร์ตเข้ามา (เช่น 1,234 เป็นต้น) #### จำนวนเต็ม จำนวนเต็มสามารถเป็นค่าใดก็ได้ภายในช่วง - 2147483648 ถึง 2147483647 #### สกุลเงิน ข้อมูลอิมปอร์ตสามารถเป็นตัวเลขที่ถูกต้องใดๆ ที่มีความยาวไม่เกิน15 หลัก โดยจะไม่สนใจเครื่องหมายคอมมาในข้อมูลอิมปอร์ต ตัวเลขหลังจุดทศนิยมจะถูกปัดให้เป็นจำนวนสองหลักที่ใกล้เคียงที่สุด ข้อมูลอิมปอร์ตสามารถนำหน้าด้วย $ หรือเครื่องหมายสกุลเงินอื่นๆ และจำนวนลบถือเป็นจำนวนที่ถูกต้อง ระหว่างการอิมปอร์ต หากมีตัวอักษรที่ไม่ถูกต้องอยู่ภายในค่าหรือค่ามีจำนวนหลักเกินกว่าที่กำหนด ข้อมูลในฟิลด์จะไม่ถูกอิมปอร์ต ข้อความอีเมล์ผลการอิมปอร์ตจะเตือนคุณเมื่อเหตุการณ์นี้เกิดขึ้น ฟิลด์ สกุลเงิน จะแสดงด้วยรูปแบบทั่วไปในแอปพลิเคชัน โดยไม่คำนึงถึงรูปแบบที่อิมปอร์ตมา (เช่น $1,000,000.00 เป็นต้น) #### เปอร์เซ็นต์ ข้อมูลอิมปอร์ตสามารถเป็นตัวเลขที่ถูกต้องใดๆ ที่มีความยาวไม่เกิน15 หลัก โดยจะไม่สนใจเครื่องหมายคอมมาในข้อมูลอิมปอร์ต ตัวเลขหลังจุดทศนิยมจะถูกปัดให้เป็นจำนวนสองหลักที่ใกล้เคียงที่สุด จำนวนลบถือเป็นจำนวนที่ถูกต้อง ข้อมูลอิมปอร์ตสามารถนำหน้าหรือตามด้วยเครื่องหมาย % รวมทั้งช่องว่างระหว่างตัวเลขและ % จำนวนเท่าใดก็ได้ ตัวอย่างเช่น ข้อมูลที่ถูกต้องทั้งหมดนี้จะแสดงด้วย 1,234.36% ในแอปพลิเคชัน 1234.36 1,234.36 1234.35678 1234.36% 1,234.36 % ระหว่างการอิมปอร์ต หากมีตัวอักษรที่ไม่ถูกต้องอยู่ภายในค่าหรือค่าไม่อยู่ภายในช่วงที่กำหนด ข้อมูลในฟิลด์จะไม่ถูกอิมปอร์ต ข้อความอีเมล์ผลการอิมปอร์ตจะเตือนคุณเมื่อเหตุการณ์นี้เกิดขึ้น ฟิลด์ของเปอร์เซ็นต์จะถูกแสดงด้วยรูปแบบทั่วไปในแอปพลิเคชัน โดยไม่คำนึงถึงรูปแบบที่อิมปอร์ตเข้ามา เช่น 1,234.36% เป็นต้น (พร้อมเครื่องหมายคอมมาตามด้วยเครื่องหมาย %) #### ช่องทำเครื่องหมาย ช่องทำเครื่องหมายจะมีการกำหนดค่าสองแบบคือ ทำเครื่องหมายหรือไม่ทำเครื่องหมาย ตารางต่อไปนี้แสดงค่าที่คุณสามารถใช้ในการอิมปอร์ตข้อมูล ค่าเหล่านี้ไม่คำนึงถึงตัวอักษรใหญ่/เล็ก ดังนั้น แอปพลิเคชันจะยอมรับค่า “จริง” “t” และอื่นๆ
ช่องทำเครื่องหมายถูกเลือก | ช่องทำเครื่องหมายว่างเปล่า (ยกเลิกการเลือก)
--- | ---
1 | 0
Y | N
ใช่ | ไม่
T | F
จริง | เท็จ
ทำเครื่องหมาย | ไม่ได้ทำเครื่องหมาย
ค่าอื่นๆ ทั้งหมดในข้อมูลอิมปอร์ตจะกลายเป็นการตั้งค่าไม่ได้ทำเครื่องหมายในฟิลด์ช่องทำเครื่องหมายในแอปพลิเคชัน ข้อความอีเมล์ผลการอิมปอร์ตจะไม่เตือนคุณเมื่อเหตุการณ์นี้เกิดขึ้น คุณจะต้องใช้คำแปลที่เทียบเท่ากันของค่าในตาราง หากคุณกำลังอิมปอร์ตจากภาษาที่ต่างกัน อย่างไรก็ตาม แอปพลิเคชันจะยอมรับค่าในสองแถวแรกของตาราง โดยไม่คำนึงถึงการตั้งค่าภาษาของคุณ ได้แก่ Y, N, 1, 0 คำแนะนำ: ตรวจสอบค่าต่างๆ ที่ควรจะเป็นการตั้งค่าที่ทำเครื่องหมายไว้ แต่ระบบไม่รู้จักระหว่างการอิมปอร์ต เปลี่ยนค่าเหล่านั้นให้เป็น Y ก่อนการอิมปอร์ต ระหว่างกระบวนการอิมปอร์ต หากฟิลด์ช่องทำเครื่องหมายของประเภทเรคคอร์ดที่ถูกอิมปอร์ตไม่ได้แมปกับฟิลด์ไฟล์อิมปอร์ต ค่าของฟิลด์สำหรับแต่ละเรคคอร์ดที่ถูกอิมปอร์ตจะตั้งค่าเป็นไม่ได้ทำเครื่องหมาย #### อีเมล์ หากข้อมูลอิมปอร์ตไม่ตรงกันกับรูปแบบที่กำหนดใดๆ ข้อมูลในฟิลด์จะไม่ถูกอิมปอร์ต เกณฑ์ต่อไปนี้จะถือว่าไม่ถูกต้อง: ข้อมูลอีเมล์ที่ลงท้ายหรือขึ้นต้นด้วยเครื่องหมาย @ หรือจุด (.) เครื่องหมายทั้งสองจะต้องล้อมรอบด้วยตัวเลขและตัวอักษร ตัวอย่างเช่น ค่าเหล่านี้ไม่ถูกต้อง: a@. @a. @.a a@a. a@.a @a.a สตริงว่าง สตริงยาวเกินไป ไม่มีตัวอักษรนำหน้าเครื่องหมาย @ เช่น @riqhtequip.com เป็นต้น ไม่มีเครื่องหมาย @ เช่น isampleriqhtequip.com เป็นต้น ไม่มีเครื่องหมายจุด (.) เช่น isample@riqhtequipcom เป็นต้น ไม่มีโดเมน เช่น isample@ เป็นต้น ไม่มีคำต่อท้ายโดเมน เช่น com ตัวอย่างเช่น isample@riqhtequip เป็นต้น ใช้เครื่องหมาย @ หลายตัว เช่น isample@@riqhtequip.com เป็นต้น ใช้เครื่องหมายจุด (.) ต่อเนื่องกัน เช่น isample@riqhtequip..com เป็นต้น มีช่องว่างในสตริง เช่น isa mple@riqhtequip เป็นต้น ตัวอักษรอื่นๆ นอกเหนือไปจากตัวอักษรต่อไปนี้ในส่วนระบุที่อยู่อีเมล์: ตัวพิมพ์ใหญ่และตัวพิมพ์เล็ก (ตัวพิมพ์ไม่มีผล) ตัวเลขตั้งแต่ 0 ถึง 9 เครื่องหมายต่อไปนี้ ! # $ % & ' * + - / = ? ^ _ ` { | } ~ เครื่องหมายพิเศษใดๆ ในชื่อโดเมนของที่อยู่อีเมล์ เครื่องหมายพิเศษได้แก่ ! # $ % & ' * + - / = ? ^ _ ` { | } ~ () หากผู้ดูแลระบบของคุณได้เลือกช่องทำเครื่องหมาย อนุญาตให้ใช้ตัวอักษร Unicode ในฟิลด์อีเมล์ ไว้ในโปรไฟล์บริษัท จะทำให้คุณสามารถใช้ตัวอักษร Unicode (UTF-8) ส่วนใหญ่ได้ รวมถึงตัวอักษรที่มีตัวเน้นเสียง ในที่อยู่ในฟิลด์อีเมล์ในประเภทเรคคอร์ดลีดและผู้ติดต่อเท่านั้น คุณสามารถใช้ตัวอักษร Unicode (UTF-8) ได้ทั้งในส่วนระบุและส่วนโดเมนของที่อยู่อีเมล์เหล่านี้ อย่างไรก็ตามจะยังไม่สามารถใช้เครื่องหมายจุดต่อเนื่องกันได้ นอกจากนี้ ตัวอักษรต่อไปนี้จะยังไม่สามารถใช้ได้ด้วย ถึงแม้ว่าจะมีการเลือกช่องทำเครื่องหมาย อนุญาตให้ใช้ตัวอักษร Unicode ในฟิลด์อีเมล์ ไว้ในโปรไฟล์บริษัทแล้วก็ตาม , ( ) [ ] : ; " < > ข้อความอีเมล์ผลการอิมปอร์ตจะเตือนคุณเมื่อข้อมูลในฟิลด์ไม่ถูกอิมปอร์ตเนื่องจากรูปแบบไม่ถูกต้อง #### โทรศัพท์ กฏของรูปแบบที่ใช้กับการป้อนข้อมูลหมายเลขโทรศัพท์จะนำมาใช้กับการอิมปอร์ตข้อมูลหมายเลขโทรศัพท์ด้วยเช่นกัน ข้อมูลในรูปแบบหมายเลขโทรศัพท์ที่รู้จักจะถูกแปลงเป็นรูปแบบที่สอดคล้องกันในแอปพลิเคชัน กฏของความยาวฟิลด์ที่ใช้กับฟิลด์ข้อความจะนำมาใช้กับฟิลด์หมายเลขโทรศัพท์ด้วยเช่นกัน โดยเฉพาะอย่างยิ่ง หากข้อมูลอิมปอร์ตมีความยาวเกินกว่าฟิลด์แอปพลิเคชัน ตัวอักษรที่เกินจะ ไม่ถูกอิมปอร์ต ข้อความอีเมล์ผลการอิมปอร์ตจะเตือนคุณเมื่อเหตุการณ์นี้เกิดขึ้น #### วันที่/เวลา ข้อมูลอิมปอร์ตสามารถประกอบด้วยการนำเสนอวันที่/เวลาได้หลายรูปแบบ คุณสามารถเลือกรูปแบบที่ใช้ในไฟล์ CSV ของคุณโดยเป็นส่วนหนึ่งของกระบวนการอิมปอร์ต ฟิลด์วันที่/เวลาจะแสดงในรูปแบบทั่วไปในแอปพลิเคชัน โดยไม่คำนึงถึงรูปแบบที่อิมปอร์ตเข้ามา (เช่น 01/19/1964 12:15 PM) รูปแบบที่ใช้ในการแสดงข้อมูลถูกกำหนดโดยการตั้งค่าโลแคลของผู้ใช้ ซึ่งแสดงอยู่ในเพจรายละเอียดส่วนบุคคล ค่าวันที่/เวลาจะถือว่าว่าถูกต้องตามโซนเวลาของผู้ที่ทำการอิมปอร์ต ตามที่กำหนดในเพจรายละเอียดส่วนบุคคล ในแอปพลิเคชัน อย่างไรก็ตาม หลังจากอิมปอร์ตวันที่/เวลาแล้ว ผู้ใช้ในโซนเวลาที่แตกต่างกันจะเห็นวันที่/เวลาซึ่งถูกปรับให้สอดคล้องกับโซนเวลาของผู้ใช้ คำแนะนำ: ตรวจสอบให้แน่ใจว่า โซนเวลาของผู้ที่ทำการอิมปอร์ตตรงกันกับโซนเวลาของวันที่/เวลาในไฟล์ข้อมูลอิมปอร์ต ตัวอย่างเช่น หากวันที่/เวลาที่ระบุในข้อมูลอิมปอร์ตอิงกับ Pacific Standard Time และผู้ใช้ของโซน Eastern Standard Time อิมปอร์ตข้อมูลดังกล่าว เวลาทั้งหมดจะคลาดเคลื่อนไปสามชั่วโมง วิธีแก้คือให้ผู้ใช้เปลี่ยนโซนเวลาของตนให้เป็น Pacific Standard Time ชั่วคราวขณะอิมปอร์ตข้อมูล เพื่อให้ข้อมูลเวลาถูกอิมปอร์ตอย่างถูกต้อง ตรวจสอบให้แน่ใจว่าคุณทราบโซนเวลาที่วันที่/เวลาในไฟล์อิมปอร์ตของคุณอิงอยู่ก่อนเริ่มการอิมปอร์ต โปรดสังเกตว่าวันที่/เวลาในไฟล์ข้อมูล CSV โดยปกติจะใช้รูปแบบ Greenwich Mean Time (GMT) ดังนั้น โปรดตรวจสอบในเรื่องนี้ก่อนทำการอิมปอร์ต เกี่ยวกับวันที่ในประเภทฟิลด์วันที่/เวลา ขณะที่รันโปรแกรมช่วยอิมปอร์ต คุณจะต้องระบุว่าข้อมูลอิมปอร์ตใช้รูปแบบของวันที่แบบเดือนนำหน้า (MM) หรือวันนำหน้า (DD) หากคุณระบุให้เดือนนำหน้า โปรแกรมจะสนับสนุนรูปแบบต่อไปนี้: MM/DD/YY MM/DD/YYYY MM/DD (ค่าดีฟอลต์ของปีใช้ปีปัจจุบัน) หากคุณระบุวันนำหน้า โปรแกรมจะสนับสนุนรูปแบบต่อไปนี้: DD/MM/YY DD/MM/YYYY DD/MM (ค่าดีฟอลต์ของปีใช้ปีปัจจุบัน) คุณอาจระบุให้รูปแบบข้อมูลอิมปอร์ตมีลักษณะดังนี้: YYYY-MM-DD สำหรับทุกรูปแบบเหล่านี้ MM และ DD สามารถนำหน้าด้วยศูนย์ (0) ได้หากวันและเดือนเป็นเลขหลักเดียว แต่ไม่ต้องใช้ 0 ก็ได้ หมายเหตุ: วันที่ในรูปแบบ DD-MON-YY หรือ DD-MON-YYYY ยังไม่สามารถใช้ได้ในขณะนี้ เกี่ยวกับเวลาในประเภทฟิลด์วันที่/เวลา คุณสามารถระบุรูปแบบเวลาในข้อมูลอิมปอร์ตได้ ในการระบุเวลาพร้อมด้วยวันที่ ให้ใช้การเว้นวรรคหนึ่งช่องหลังวันที่และตามด้วยเวลา หากไม่มีการระบุเวลาให้กับวันที่ เวลาที่ตั้งค่าไว้จะเป็น 00:00:00 (เที่ยงคืน) โดยสนับสนุนรูปแบบเวลาต่อไปนี้: HH24:MI:SS HH:MI:SS AM (โดยที่ HH24 หมายถึงเวลาแบบ 24 ชั่วโมง, และ AM ใช้แสดง AM หรือ PM โดยที่ HH หมายถึงเวลาแบบ 12 ชั่วโมง) MI หรือ SS สามารถละไว้ได้ และหากละไว้ ค่าจะถูกตั้งเป็น 00 ระหว่างการอิมปอร์ต HH MI และ SS สามารถนำหน้าด้วยศูนย์ (0) ได้หากค่าเป็นเลขหลักเดียว แต่ไม่ต้องใช้ 0 ก็ได้ หมายเหตุ: กระบวนการอิมปอร์ตจะยอมรับเวลาในรูปแบบ 24 ชั่วโมง โดยไม่คำนึงถึงตัวเลือกรูปแบบวันที่/เวลาที่คุณเลือกระหว่างการอิมปอร์ต ตัวอย่างเช่น หากคุณเลือกค่าดีฟอลต์รูปแบบแคนาดาคือ hh:mm:ss AM/PM และไฟล์ของคุณแสดงเวลาในรูปแบบ 15:00:00 ข้อมูลจะถูกอิมปอร์ตอย่างถูกต้องในรูปแบบ 3:00:00 PM #### วันที่ ฟิลด์รูปแบบวันที่ในแอปพลิเคชันจะให้ป้อนรายการและแสดงค่าได้เฉพาะวันที่เท่านั้น ฟิลด์จะไม่ให้มีการระบุเวลา เมื่อทำการอิมปอร์ตลงในฟิลด์ประเภทนี้ รูปแบบข้อมูลอิมปอร์ตที่ถูกต้องคือรูปแบบที่เหมือนกับฟิลด์ประเภทวันที่/เวลา อย่างไรก็ตาม เวลาไม่ควรมีการระบุในข้อมูลอิมปอร์ต หากมีการระบุเวลา เวลานั้นจะไม่ถูกอิมปอร์ต ฟิลด์วันที่จะถูกแสดงด้วยรูปแบบทั่วไปในแอปพลิเคชัน โดยไม่คำนึงถึงรูปแบบที่อิมปอร์ตเข้ามา (เช่น 12/18/2003 เป็นต้น) ### เกี่ยวกับฟิลด์ที่จำเป็น หากฟิลด์ถูกกำหนดให้เป็นฟิลด์ที่จำเป็น (ไม่ว่าจะโดยค่าดีฟอลต์หรือโดยผู้ดูแลระบบ) เรคคอร์ดทั้งหมดจะถูกปฏิเสธหากคุณไม่ได้แมปฟิลด์ที่จำเป็นเหล่านี้กับคอลัมน์ในไฟล์ CSV ของคุณ ข้อความอีเมล์ผลการอิมปอร์ตจะเตือนคุณเมื่อเหตุการณ์นี้เกิดขึ้น คำแนะนำ: ตรวจสอบฟิลด์เพื่อดูประเภทเรคคอร์ดที่คุณกำลังจะอิมปอร์ต เพื่อกำหนดว่าฟิลด์ใดเป็นฟิลด์ที่จำเป็น ตรวจสอบให้แน่ใจว่าข้อมูลอิมปอร์ตสำหรับฟิลด์เหล่านั้นทั้งหมดมีค่าที่ถูกต้องแล้ว ### เกี่ยวกับฟิลด์อ่านอย่างเดียว ฟิลด์อ่านอย่างเดียวจะมีลักษณะต่อไปนี้ระหว่างการอิมปอร์ต: หากฟิลด์อ่านอย่างเดียวมีรายการสำหรับเลือก คุณจะต้องเลือกค่ารายการสำหรับเลือกที่ตรงกันอย่างถูกต้องในการอิมปอร์ต หากคุณได้รับสิทธิ์เข้าใช้แบบอ่านอย่างเดียวสำหรับฟิลด์ คุณจะไม่สามารถอิมปอร์ตข้อมูลลงในฟิลด์

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.