| พิมพ์ เปิดเวอร์ชัน PDF ของวิธีใช้แบบออนไลน์

## แผนที่ ใช้เพจแผนที่ใน Oracle CRM On Demand เพื่อค้นหาที่อยู่บนแผนที่ หรือรับเส้นทางการขับรถไปยังที่อยู่นั้น ในการใช้เพจแผนที่ คุณต้องมีสิทธิ์การใช้ร่วมกันกับแผนที่ในบทบาทผู้ใช้ของคุณ นอกจากนี้ ผู้ดูแลระบบของคุณต้องทำให้บทบาทของคุณสามารถใช้งานแท็บแผนที่ได้ หากแท็บแผนที่ยังไม่ปรากฏในแท็บที่อยู่ด้านบนของเพจของคุณใน Oracle CRM On Demand หลังจากที่ผู้ดูแลระบบของคุณทำให้บทบาทของคุณสามารถใช้งานแท็บแผนที่แล้วนั้น คุณสามารถเพิ่มแท็บแผนที่ลงในโครงร่างแท็บของคุณได้ สำหรับข้อมูลเกี่ยวกับการเพิ่มแท็บลงในโครงร่างแท็บของคุณ โปรดดูที่ การแสดงแท็บของคุณ หมายเหตุ: หากต้องการใช้งานสิทธิ์การใช้ร่วมกันกับแผนที่ และทำให้บทบาทของคุณสามารถใช้งานแท็บแผนที่ได้นั้น ผู้ดูแลระบบของคุณจะต้องมีสิทธิ์จัดการการใช้ร่วมกันกับแผนที่ในบทบาทผู้ใช้ของตนด้วย หากผู้ดูแลระบบของคุณไม่มีสิทธิ์จัดการการใช้ร่วมกันกับแผนที่ในบทบาทของตนเอง ผู้ดูแลระบบจะต้องติดต่อ Oracle CRM On Demand Customer Care เพื่อขอใช้งานสิทธิ์ดังกล่าว คุณสามารถดำเนินการในเพจแผนที่ดังต่อไปนี้: ค้นหาที่อยู่บนแผนที่ ดำเนินการค้นหาพื้นที่ใกล้เคียงเพื่อหาที่อยู่ในเรคคอร์ดต่างๆ ใน Oracle CRM On Demand ซึ่งตั้งอยู่ภายในรัศมีต่อไปนี้: รัศมีที่ระบุของตำแหน่งปัจจุบันของคุณ รัศมีที่ระบุของตำแหน่งอื่น รับเส้นทางการขับรถไปยังที่อยู่บนแผนที่ หมายเหตุ:ยกเว้นอินเดียและสิงคโปร์ ฟังก์ชันแผนที่จะระบุที่อยู่ในภาษาที่ใช้กันมากที่สุดในประเทศหรือเขตอำนาจศาลที่มีในที่อยู่นั้น ตัวอย่างเช่น สำหรับที่อยู่ในกาตาร์ ที่อยู่จะระบุเป็นภาษาอาหรับ และสำหรับที่อยู่ในรัสเซีย ที่อยู่จะระบุเป็นภาษารัสเซีย เป็นต้น สำหรับที่อยู่ในอินเดียและสิงคโปร์ ฟังก์ชันแผนที่จะระบุที่อยู่เป็นภาษาอังกฤษ สำหรับแคนาดา ฟังก์ชันแผนที่จะระบุที่อยู่เป็นภาษาอังกฤษ ยกเว้นควิเบก ซึ่งจะระบุที่อยู่เป็นภาษาฝรั่งเศส เมื่อคุณดำเนินการค้นหาพื้นที่ใกล้เคียง คุณสามารถจำกัดการค้นหาของคุณให้อยู่ในรายการเรคคอร์ดที่กำหนดล่วงหน้าได้ ตัวอย่างเช่น คุณอาจจัดทำรายการผู้ติดต่อที่มีประเภทผู้ติดต่อของคู่ค้า และดำเนินการค้นหาพื้นที่ใกล้เคียงในรายการดังกล่าวเพื่อหาผู้ติดต่อของคู่ค้าที่อยู่ห่างไม่เกิน 10 ไมล์จากตำแหน่งปัจจุบันของคุณหรือตำแหน่งที่คุณวางแผนเดินทางไปในวันรุ่งขึ้น ตารางต่อไปนี้แสดงหมุดที่ปรากฏอยู่บนแผนที่
หมุด | วัตถุประสงค์
--- | ---
| หมายถึงตำแหน่งปัจจุบันของคุณ หากฟังก์ชันของแผนที่สามารถกำหนดตำแหน่งของคุณได้
| หมายถึงตำแหน่งของที่อยู่ที่พบในการค้นหาพื้นที่ใกล้เคียง
| หมายถึงศูนย์กลางของการค้นหาพื้นที่ใกล้เคียง
- หากสามารถกำหนดตำแหน่งปัจจุบันของคุณได้ หมุดจะหมายถึงตำแหน่งของคุณบนแผนที่ ซึ่งจะปรากฏขึ้นเมื่อคุณเปิดเพจแผนที่ หากไม่สามารถกำหนดตำแหน่งปัจจุบันของคุณได้ แผนที่ของอเมริกาเหนือจะปรากฏขึ้น ฟังก์ชันของแผนที่จะกำหนดตำแหน่งปัจจุบันของคุณดังนี้: หากคอมพิวเตอร์ที่คุณใช้งานได้รับข้อมูลของระบบกำหนดตำแหน่งบนพื้นโลก (GPS) ฟังก์ชันของแผนที่จะใช้ข้อมูล GPS ในการกำหนดตำแหน่งปัจจุบันของคุณ หากคอมพิวเตอร์ของคุณไม่ได้รับข้อมูล GPS ฟังก์ชันของแผนที่จะใช้อินเตอร์เฟซการเขียนโปรแกรมแอปพลิเคชัน (API) ของเบราเซอร์ของคุณในการกำหนดตำแหน่งปัจจุบันของคุณ ซึ่ง API จะใช้ที่อยู่ IP ของคอมพิวเตอร์ของคุณในการกำหนดตำแหน่งปัจจุบันของคุณ หากคอมพิวเตอร์ของคุณเชื่อมต่อกับพร็อกซี่เซิร์ฟเวอร์ ตำแหน่งของพร็อกซี่เซิร์ฟเวอร์จะปรากฏขึ้นเป็นตำแหน่งปัจจุบันของคุณ หมายเหตุ: หากคุณต้องการกำหนดตำแหน่งปัจจุบันของคุณ คุณต้องอนุญาตให้เบราเซอร์ของคุณเข้าใช้งานข้อมูลตำแหน่งปัจจุบันของคุณ คุณอาจได้รับพรอมต์ขออนุญาตให้เบราเซอร์ของคุณเข้าใช้งานข้อมูลตำแหน่งปัจจุบันของคุณ ทั้งนี้ขึ้นอยู่กับเบราเซอร์ที่คุณใช้และการตั้งค่าความเป็นส่วนตัวที่คุณเลือกไว้บนเบราเซอร์ หากคุณไม่ตกลง เบราเซอร์จะแสดงแผนที่ดีฟอลต์ของอเมริกาเหนือแทนตำแหน่งปัจจุบันของคุณ นอกจากนี้ ตารางต่อไปนี้จะแสดงไอคอนเป้าหมายที่มีบนแผนที่
  ไอคอน | วัตถุประสงค์
  --- | ---
  | ไอคอนนี้จะปรากฏเมื่อเพจไม่อยู่กึ่งกลางของตำแหน่งปัจจุบันของคุณ การวางเมาส์เหนือไอคอนนี้จะแสดง แสดงตำแหน่งของฉัน
  | ไอคอนนี้จะปรากฏเฉพาะเมื่อเพจไม่อยู่กึ่งกลางของตำแหน่งปัจจุบันของคุณ การวางเมาส์เหนือไอคอนนี้จะแสดง ตำแหน่งของฉัน การคลิกที่ไอคอนนี้จะเป็นการปรับการขยายขนาดของแผนที่เพื่อทำให้หมุดอยู่ในตำแหน่งกึ่งกลางบนแผนที่
หากมีหลายเรคคอร์ดถูกพล็อตหรือปักหมุดบนละติจูดและลองจิจูดเดียวกัน Oracle CRM On Demand จะแสดงหมุดเดียวสำหรับเรคคอร์ดทั้งหมดเหล่านี้ การคลิกที่หมุดจะแสดงรายการของชื่อเรคคอร์ดทั้งหมดที่ฝังอยู่และที่อยู่ที่เชื่อมโยง คุณสามารถเลือกเรคคอร์ดใดก็ได้จากรายการนี้เพื่อเพิ่มที่อยู่ลงในเส้นทาง หรือกำหนดที่อยู่เป็นศูนย์กลางของพื้นที่ใกล้เคียง สำหรับข้อมูลเพิ่มเติมเกี่ยวกับการรับข้อมูลเส้นทาง โปรดดูที่ การรับเส้นทางการขับรถ และสำหรับข้อมูลเพิ่มเติมเกี่ยวกับการค้นหาพื้นที่ใกล้เคียง โปรดดูที่ การดำเนินการค้นหาพื้นที่ใกล้เคียง สำหรับข้อมูลเกี่ยวกับความครอบคลุมของข้อมูลที่ฟังก์ชันแผนที่และการกำหนดพิกัดทางภูมิศาสตร์ของ Oracle CRM On Demand มีให้บริการ โปรดดูที่ ความครอบคลุมของข้อมูลแผนที่และการกำหนดพิกัดทางภูมิศาสตร์ #### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูลที่เกี่ยวข้อง: การค้นหาที่อยู่บนแผนที่ การดำเนินการค้นหาพื้นที่ใกล้เคียง การรับเส้นทางการขับรถ การเข้าใช้แผนที่สำหรับที่อยู่

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.