| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับการตั้งค่าฟังก์ชันของกฎเวิร์กโฟลว์ หากคุณเป็นลูกค้าใหม่ จะมีการใช้ฟังก์ชันของกฎเวิร์กโฟลว์โดยอัตโนมัติ อย่างไรก็ตาม หากคุณเป็นลูกค้าเดิม Oracle CRM On Demand Customer Care และผู้ดูแลระบบของบริษัทของคุณจะต้องตั้งค่าฟังก์ชันของกฎเวิร์กโฟลว์สำหรับ Oracle CRM On Demand ดังนี้: การตั้งค่า Oracle CRM On Demand Customer Care เมื่อ Oracle CRM On Demand Customer Care ตั้งค่าฟังก์ชันของกฎเวิร์กโฟลว์ ลิงค์การตั้งค่าเวิร์กโฟลว์จะปรากฏในส่วนการจัดการกระบวนการทางธุรกิจของโฮมเพจการจัดการ พร้อมกันนั้น บทบาทผู้ใช้ที่เป็นผู้ดูแลระบบจะได้รับสิทธิ์จัดการกฎข้อมูล - จัดการกฎเวิร์กโฟลว์ สำหรับข้อมูลเพิ่มเติมเกี่ยวกับบทบาทผู้ใช้ โปรดดูที่ การเพิ่มบทบาท หมายเหตุ: ในการสร้างกฎเวิร์กโฟลว์สำหรับประเภทเรคคอร์ดผู้ใช้ คุณจะต้องมีสิทธิ์ จัดการกฎข้อมูล - จัดการกฎเวิร์กโฟลว์สำหรับผู้ใช้ ในบทบาทผู้ใช้ของคุณ ผู้ดูแลระบบสามารถใช้สิทธิ์นี้สำหรับบทบาทผู้ดูแลระบบและสำหรับบทบาทอื่นๆ ได้หากจำเป็น สำหรับข้อมูลเพิ่มเติมเกี่ยวกับข้อควรพิจารณาเมื่อจัดทำกฎเวิร์กโฟลว์สำหรับประเภทเรคคอร์ดผู้ใช้ โปรดดูที่ ข้อควรพิจารณาเมื่อจัดทำกฎเวิร์กโฟลว์สำหรับประเภทเรคคอร์ดผู้ใช้ ตัวเลือกใช้งานเวิร์กโฟลว์ กฎเวิร์กโฟลว์ไม่สามารถรันได้จนกว่าผู้ดูแลระบบบริษัทจะเลือกช่องทำเครื่องหมาย ใช้งานเวิร์กโฟลว์ ในเพจโปรไฟล์บริษัท สำหรับข้อมูลเกี่ยวกับการตั้งค่าโปรไฟล์บริษัทของคุณ โปรดดูที่ การตั้งค่าโปรไฟล์บริษัทของคุณและค่าดีฟอลต์ร่วม กิจกรรมการใช้ร่วมกัน กิจกรรมการใช้ร่วมกัน คือกลไกสำหรับทริกเกอร์กระบวนการภายนอกโดยอ้างอิงจากการเปลี่ยนแปลงกับเรคคอร์ดใน Oracle CRM On Demand ได้แก่ การดำเนินการจัดทำ อัปเดต ลบ เชื่อมโยง ยกเลิกการเชื่อมโยง เรียกคืน และรวม คุณสามารถระบุฟิลด์ในเรคคอร์ดที่คุณต้องการติดตามได้ หากบริษัทของคุณต้องการใช้กฎเวิร์กโฟลว์เพื่อจัดทำกิจกรรมการใช้ร่วมกัน ให้ติดต่อ Oracle CRM On Demand Customer Care เพื่อขอรับการสนับสนุนสำหรับการจัดการกิจกรรมการใช้ร่วมกันและเพื่อระบุขนาดโดยรวมของคิวกิจกรรมการใช้ร่วมกันที่คุณต้องการ เมื่อมีการเปลี่ยนแปลงค่าในฟิลด์ที่ติดตาม การเปลี่ยนแปลงจะถูกบันทึกในกิจกรรมการใช้ร่วมกัน คุณยังสามารถระบุคิวกิจกรรมการใช้ร่วมกันที่ต้องการเพิ่มกิจกรรมการใช้ร่วมกันได้ด้วย สำหรับข้อมูลเพิ่มเติมเกี่ยวกับการจัดการกิจกรรมการใช้ร่วมกัน โปรดดูที่ เกี่ยวกับกิจกรรมการใช้ร่วมกัน สมุดบันทึก หากบริษัทของคุณต้องการใช้กฎเวิร์กโฟลว์เพื่ออัปเดตการเชื่อมโยงระหว่างเรคคอร์ดกับสมุดบันทึก โปรดติดต่อ Oracle CRM On Demand Customer Care เพื่อขอรับการสนับสนุนสำหรับการจัดการสมุดบันทึก สำหรับข้อมูลเพิ่มเติมเกี่ยวกับการจัดการสมุดบันทึก โปรดดูที่ การจัดการสมุดบันทึก

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.